cyanic-selkie/wikianc huggingface dataset:
সমকামিতা
ইতিহাস
thumb|প্ৰাচীন জাপানী চ'মুৰাই সমকামী দম্পতী মানৱ ইতিহাসৰ বিভিন্ন স্তৰত বিভিন্ন ৰূপে সমকামিতাৰ অস্তিত্ব পোৱা যায়। কোনো কোনো ঠাইত সমকামী যৌনাচৰণৰ চৰ্চা গুপ্ত বিনোদন হিচাপে, আকৌ কোনো কোনো ঠাইত সংস্কৃতিৰ অংশ হিচাপে সমকামিতা উদযাপন কৰা হয়। প্ৰাচীন গ্ৰীচৰ পাইদেৰাস্ত্ৰিয়া, বা এৰাস্তেছ আৰু এৰূমেনোচৰ সম্পৰ্ক সমূহ ইয়াৰে ভিতৰত উল্লেখযোগ্য। বহু প্ৰাচীন কালৰ সাহিত্যত সমকামিতাৰ উল্লেখ আছে। হোমাৰত বৰ্ণিত আকিলিছ আৰু পেট্ৰ'ক্লুছৰ সম্পৰ্ক, প্লেটোৰ দাৰ্শনিক গ্ৰন্থ চিম্পোজিয়ামত ফায়াডেৰাছ, পছানিয়াছ, এগাথন, এৰিষ্ট'ফেনেছ, এৰিস্কিমাচুচৰ নানা বক্তব্য আৰু ছক্ৰেটিছৰ লগত আলকিবিয়াডচৰ প্লেটোনিক সম্পৰ্কত বহু বিশেষজ্ঞই সমকামিতাৰ দৃষ্টান্ত হিচাপে প্ৰদৰ্শন কৰে। খ্ৰীষ্টপূৰ্ব ছয় শতিকাত গ্ৰীচৰ লেছব' দ্বীপৰ উল্লেখযোগ্য বাসিন্দা ছাঁপোয়ে নাৰীৰ সৌন্দৰ্যক লৈ কাব্য ৰচনা কৰিছিল । এই লেছব' শব্দৰ পৰায়ে লেছবিয়ান (নাৰী সমকামিতা) শব্দটো আহিছে। বহু ৰোমান সম্ৰাট - যেনে জুলিয়াছ চিজাৰ, হাদ্ৰিয়ন, কম'ডাছ, এলাগাবালাছ, ফিলিপ দা এৰাবিয়ান সহ অনেক সম্ৰাটৰ সমকামৰ প্ৰতি আসক্তি আছিল বুলি ইতিহাসত উল্লিখিত আছে। ৰেনেচাৰ সময়ত বহু খ্যাতনামা ইউৰোপীয় শিল্পী যেনে, দোনাতেল্লো, বত্তিচেল্লী, লিঅ'নাৰ্ড' দা ভিন্সি আৰু মাইকেলেঞ্জেল'ৰ সমকাম প্ৰৱণতাৰ উল্লেখ আছে। চৈনিক সভ্যতা আৰু ভাৰতীয় সংস্কৃতিত সমকামিতাৰ উল্লেখ পোৱা যায়। বিষ্ণুৰ মোহিনী অৱতাৰ ৰূপে আহি শিৱক আকৰ্ষিত কৰাৰ কাহিনী ইয়াৰ এটি দৃষ্টান্ত। বিষ্ণু (হৰি) আৰু শিৱৰ (হৰ) মিলনৰ ফলত জন্ম হোৱা ভগৱান অয়াপ্পানক হৰিহৰপুত্ৰ নামে সম্বোধন কৰা হয়। তদুপৰি অষ্টবক্ৰ, শিখণ্ডী আৰু বৃহন্নলাৰ উদাহৰণ সমূহ সমকামিতা আৰু ৰূপান্তৰকামিতাৰ দৃষ্টান্ত হিচাপে প্ৰাচীন ভাৰতীয় সাহিত্যত পোৱা যায়। ইয়াৰ বাহিৰেও আব্ৰাহামীয় ধৰ্মৰ প্ৰথাগত ইতিহাসত লূত নবীৰ সম্প্ৰদায় ছডোম আৰু গোমোৰাহ নামৰ জাতিৰ নেতিবাচক যৌনাচাৰ হিচাপে ইংগিত কৰি সমকামিতাৰ কথা বিচাৰি পোৱা যায়, যত সমকামিতা আৰু অজাচাৰ ত্যাগ নকৰাৰ অপৰাধত ঐশ্বৰিক বিপৰ্যয় কৰ্তৃক তেওঁলোকক ধ্বংস কৰাৰ ঘটনা বৰ্ণিত আছে।
স্বীকৃৰ্তি,আইন আৰু সমাজ
ইতিহাসৰ প্ৰায় সকলোসময়ত সমকামী সম্পৰ্ক আৰু আচৰণ নিন্দিত হৈ আহিছে। কেতিয়াবা সামাজিক উদাৰতা আৰু আনুকূল বুলিও পৰিলক্ষিত হৈছে। এই প্ৰশংসা আৰু নিন্দা নিৰ্ভৰ কৰি স্থানভেদে সমকামিতাৰ বহিৰ্প্ৰকাশৰ ৰূপ, সমসাময়িক বিভিন্ন ধৰ্মবিশ্বাসৰ প্ৰভাৱ আৰু সাংস্কৃতিক মানসিকতাৰ ওপৰত নিৰ্ভৰশীল। অধিকাংশ সমাজ আৰু চৰকাৰ ব্যৱস্থাত সমকামী আচৰণক দণ্ডণীয় অপৰাধ হিচাপে গণ্য কৰা হয় সহ দক্ষিণ এছিয়াৰ ৭তা দেশৰ সংবিধানত ৩৭৭ ধাৰা আৰু ১৯তা দেশত সমপৰ্যায়ৰ ধাৰা বা সম্পূৰক ধাৰা মতে সমকামিতা আৰু পশুকামিতা প্ৰকৃতিবিৰোধী যৌনাচাৰ হিচাপে শাস্তিযোগ্য আৰু দণ্ডনীয় ফৌজদাৰী অপৰাধ। ২০১৫ চনৰ জুলাইৰ এটি পৰিসংখ্যান অনুযায়ী, পৃথিৱীৰ মুঠ ৭২খন দেশত আৰু পাঁচখন দেশৰ উপ-জাতীয় আইনী বিধিমালাত সমকামিতা চৰকাৰী ভাবে অবৈধ, যাৰ অধিকাংশই এছিয়া আৰু আফ্ৰিকাত অৱস্থিত। ইয়াৰে ভিতৰত কিছুমান দেশত সমকামী আচৰণৰ অপৰাধত মৃত্যুদণ্ড দিয়াৰো বিধান আছে। সমকামিতা আৱহমানকাল ধৰি অসামাজিক বিবেচিত হোৱাৰ প্ৰধান কাৰণ সমূহ হল; এই যৌনাচৰণ মাধ্যমত সন্তানৰ জন্মদান সম্ভৱ নহয়, ফলত মানুহৰ বংশৰক্ষা সম্ভৱ নহয়। তদুপৰি পৃথিৱীৰ প্ৰায় বোৰ প্ৰধান ধৰ্মই সমকামী যৌনাচৰণ নিষিদ্ধ কৰিছে। বৰ্তমান সমাজতো অধিকাংশ ক্ষেত্ৰত সমকামী যৌনাচৰণ একপ্ৰকাৰ যৌনবিকৃতি হিচাপে পৰিগণিত। ১৯৭৩ চনত পাশ্চাত্য মনস্তাত্ত্বিক সকলে 'সমকাম প্ৰৱণতা'ক মানসিক ৰোগৰ তালিকাৰ পৰা বাদ দিয়ে। ১৯৭৫ চনত যুক্তৰাষ্ট্ৰৰ আন্তঃৰাষ্ট্ৰীয় মনস্তত্ত্ব ফেডাৰেচনে 'সমকাম প্ৰৱণতা'ক স্বাভাৱিক বুলি দাবী কৰে। পাশ্চাত্য আৰু উন্নত কিছু দেশৰ বাহিৰে পৃথিৱীৰ প্ৰায় সকলো দেশত সমকামী যৌনাচাৰণৰ প্ৰতি সাধাৰণ মানুহৰ বৈৰীভাৱ বিৰাজমান। অধিকাংশ সমাজে সমকামী যৌনাচাৰণক এক অস্বাভাৱিক আৰু নেতিবাচক প্ৰবৃত্তি হিচাপে লজ্জাৰ কাৰণ আৰু ধিক্কাৰযোগ্য বুলি বিবেচনা কৰে। ধৰ্ম আৰু আইনৰ বিধান আৰু সামাজিক অনুশাসনৰ কাৰণে কাৰ্যকলাপ তথা সমকামী যৌনসংগম বিশ্বৰ অধিকাংশ স্থানত অবৈধ আৰু গুপ্ত আচৰণ হিচাপে সংঘটিত হয়। বিংশ শতিকাৰ দ্বিতীয় দশকত ইউৰোপ আৰু পাশ্চাত্যেৰ কিছুমান দেশে সমকামী যৌনাচাৰণৰ অবৈধতা উঠাই দিয়ে। কিছুমান দেশত সমকামী ব্যক্তি সকলৰ বিবাহ আইনসিদ্ধ বুলিও ঘোষণা কৰা হয়। ২০১৫ চন অনুযায়ী এই দেশসমূহৰ সংখ্যা ১৮ (পূৰ্ণ বা আংশিক), ইয়াৰ অধিকাংশই আমেৰিকা, পশ্চিম ইউৰোপ, আৰু আমেৰিকা যুক্তৰাষ্ট্ৰত অৱস্থিত। ষ্টনৱাল ঘটনাৰ পিছৰ পৰা সমকামী ব্যক্তি সকলে এলজিবিটি সামাজিক আন্দোলনৰ সূচনা ঘটায়। এই আন্দোলনৰ উদ্দেশ্য আছিল সমকামী সকলৰ প্ৰতি সমাজৰ দৃষ্টি আকৰ্ষণ, স্বীকৃতি, আইনী অধিকাৰদান আৰু একে লগে সমলিঙ্গৰ বিবাহ, দত্তকগ্ৰহণ, সন্তানপালন, বৈষম্যবিৰোধী আইন প্ৰয়োগ, সেৱা আৰু স্বাস্থ্য বৈষম্যেৰ বিৰোদ্ধে অধিকাৰ প্ৰদানৰ দাবী উত্থাপন। তদুপৰি একে সময়ে ধৰ্ম আৰু ৰাজনীতি প্ৰভাৱিত কিছু প্ৰাক্তন সমকামী বা এক্স-গে সংগঠনৰ সূচনা ঘটাই সমকামী অভিমুখীতা পৰিবৰ্তনৰ মাধ্যমত মনোভাৱ দূৰীকৰণ আৰু সমকামী প্ৰৱণতা প্ৰতিকাৰৰ বাবে প্ৰতিষ্ঠানিকভাৱে উদ্যোগ গ্ৰহণ আৰম্ভ কৰে। হিন্দু ধৰ্মৰ প্ৰধান ধৰ্মগ্ৰন্থ সমূহত সমকামিতাৰ সুস্পষ্ট উল্লেখ নাই। ভাৰতৰ প্ৰধান ধৰ্মবিশ্বাসত সমকামিতাৰ অৱস্থান কত, তাক লৈ গৱেষক সকলৰ মাজত দ্বিমত আছে। কোনো কোনোৰ মতে প্ৰচীন হিন্দু সমাজত সমকামিতা কেৱল প্ৰাসংগিক আছিল তেনে নহয়, বৰং তা গ্ৰহণীয়ও আছিল। খাজুৰাহো, অজন্তা-ইলৰাৰ ভাস্কৰ্য, প্ৰাচীন ভাৰতীয় গ্ৰন্থত কিছুমান সমলিংগৰ উল্লেখ আৰু সমকামৰ আভাস, বিভিন্ন সমকামিতাৰ লক্ষণ বহনকাৰী চৰিত্ৰ আদিয়ে ইয়াকে প্ৰমাণ কৰে। বাৎসায়নৰ কামসূত্ৰ গ্ৰন্থতো সমকামিতাৰ বৰ্ণনা আছে।
হিন্দু ধৰ্মৰ প্ৰধান ধৰ্মগ্ৰন্থ সমূহত সমকামিতাৰ সুস্পষ্ট উল্লেখ নাই। ভাৰতৰ প্ৰধান ধৰ্মবিশ্বাসত সমকামিতাৰ অৱস্থান কত, তাক লৈ গৱেষক সকলৰ মাজত দ্বিমত আছে। কোনো কোনোৰ মতে প্ৰচীন হিন্দু সমাজত সমকামিতা কেৱল প্ৰাসংগিক আছিল তেনে নহয়, বৰং তা গ্ৰহণীয়ও আছিল। খাজুৰাহো, অজন্তা-ইলৰাৰ ভাস্কৰ্য, প্ৰাচীন ভাৰতীয় গ্ৰন্থত কিছুমান সমলিংগৰ উল্লেখ আৰু সমকামৰ আভাস, বিভিন্ন সমকামিতাৰ লক্ষণ বহনকাৰী চৰিত্ৰ আদিয়ে ইয়াকে প্ৰমাণ কৰে। বাৎসায়নৰ কামসূত্ৰ গ্ৰন্থতো সমকামিতাৰ বৰ্ণনা আছে।
মনোবিজ্ঞান
পূৰ্বৰ কেইবাশতিকা জুৰি সমকামিতাক মনোবিজ্ঞানৰ এক স্বতন্ত্ৰ দশা হিচাপে গৱেষণা কৰা হৈ আহিছে। বিংশ শতিকালৈ চিকিৎসা মনোবিজ্ঞান, আচৰণ বিজ্ঞান আৰু সামাজিক বিজ্ঞানৰ বহু অভিজ্ঞ বিশেষজ্ঞ সমকামিতাক মানসিক অসুস্থতা হিচাপে গণ্য কৰা হৈছিল। ১৯৭০ চনৰ পিছৰ পৰা বিশ্বজুৰী বহু স্বাস্থ্য আৰু মানসিক স্বাস্থ্য বিশেষজ্ঞ আৰু আচৰণগত-সমাজবিজ্ঞান বিশেষজ্ঞ সকলে সমকামিতাক মানৱ অভিমুখীতাৰ এটি স্বাভাৱিক আৰু সুস্থ প্ৰকাৰ হিচাপে দেখুৱাই যদিও কিছু বিশেষজ্ঞই ইয়াক অসুস্থতা হিচাপে বহাল ৰাখে। বৈজ্ঞানিক গৱেষণাৰ ফলস্বৰূপে আমেৰিকা মনোৰোগ সংস্থাই ১৯৭৩ চনত "মানসিক ৰোগৰ নিৰ্ণায়ক আৰু পৰিসাংখ্যিক হাতপুথি"ৰ তৃতীয় সংস্কৰণৰ পৰা সমকামিতাক আঁতৰাই দিয়ে। ১৯৭৩ চনত, সমকামী অধিকাৰ সংগঠন সমূহৰ ব্যাপক হেঁচাৰ ফলশ্ৰুতিত আমেৰিকান মনোচিকিৎসক সমিতিৰ প্ৰতিনিধি কাউন্সিল ১৯৯৫ চনত আৰু ইয়াৰ পিছত অন্যান্য সংস্থা সমূহে এই নতুন সংজ্ঞা অনুসৰণ আৰম্ভ কৰে। বিশ্ব স্বাস্থ্য সংস্থাই ১৯৯০ চনত ৪৩তম বিশ্ব স্বাস্থ্য সমাৰোহৰ সমৰ্থনত সমকামিতাক সুস্থ বুলি ব্যক্ত কৰে।
জীৱবিজ্ঞান
বিজ্ঞানে সমকামিতাৰ কাৰণ বিচাৰিব চেষ্টা কৰি আছে। ইয়াৰ ফলস্ৰূপে জৈৱিক আৰু পৰিৱেশগত কাৰণসমূহ ইয়াৰ প্ৰধান কাৰণ ওলাই পৰিছে। জৈৱিক কাৰণ সম্বন্ধে গৱেষণা হৈছে সেইবোৰৰ হল জিনগত আৰু হৰমনগত, বিশেষকৈ ভ্ৰূণৰ বিকাশৰ সময়ত যিবোৰ পৰিবৰ্তনৰ ফলত মস্তিষ্কৰ গঠনগত আৰু কাৰ্যগত পৰিবৰ্তন ঘটে আৰু সোঁহতীয়া বা বাওঁহতীয়া হোৱাৰ প্ৰৱণতা ইত্যাদি অন্য কোনো কোনো স্বভাৱগত বৈশিষ্ট্যও নিৰ্ধাৰিত হয়।  পৰিৱেশৰ প্ৰত্যক্ষ আৰু পৰোক্ষ প্ৰভাৱ (সামাজিক, মানসিক) আৰু জৈৱিক বিষয় যৌন অভিমুখীতাক প্ৰভৱিত কৰে। যদিও অনেক গৱেষকৰ মতে মূলত প্ৰকৃতি আৰু প্ৰতিপালন — এই দুটাৰ জটিল সংমিশ্ৰণৰ ফলত এই অৱস্থা নিৰ্ধাৰিত হয়।  সমলিঙ্গৰ প্ৰতি যৌন আচৰণৰ প্ৰভাৱক হিচাপে একে পৰিৱেশত থকাৰ ভূমিকা মহিলাৰ ক্ষেত্ৰত নগণ্য আৰু পুৰুষৰ ক্ষেত্ৰত শূন্য। বিজ্ঞানীসকলে সমকামিতাৰ প্ৰকৃত কাৰণ এতিয়ালৈকে ঠাৱৰ কৰিব পৰা নাই। কিন্তু তেওঁলোকে বিশ্বাস কৰে যে, জিনগত, হৰমনগত আৰু পৰিৱেশগত কাৰকসমূহৰ এক জটিল আন্তঃক্ৰিয়াৰ ফলত এই অৱস্থা সৃষ্টি হয়। ইয়াত মানুহৰ ইচ্ছা-অনিচ্ছাৰ লগত কোনো সম্পৰ্ক নাই। তেওঁলোকে জীৱবিজ্ঞান নিৰ্ভৰশীল তত্ত্ব সমূহক বেছি সমৰ্থন কৰে। ইয়াৰে ভিতৰত উল্লেখযোগ্য কিছুমান হল জিন, মাতৃগৰ্ভৰ পৰিৱেশ আৰু এই দুই প্ৰভাৱৰ মেলবন্ধন অথবা এই গোটেই সমূহৰ লগত সামাজিক প্ৰভাৱৰ মেলবন্ধন।  যৌন অভিমুখীতা নিৰ্ধাৰণত সন্তানপালন বা শৈশৱৰ অভিজ্ঞতাৰ কোনো ভূমিকা আছে নে নাই এতিয়ালৈকে প্ৰমাণ হোৱা নাই। কোনো কোনোৱে সমকামী যৌন আচৰণক অপ্ৰাকৃতিক বুলিলেও বৈজ্ঞানিক গৱেষণাত দেখা গৈছে যে, সমকামিতা মানৱ যৌনতাৰ এটি সাধাৰণ আৰু প্ৰাকৃতিক প্ৰকৰণ আৰু অন্য কোনো প্ৰভাৱৰ অস্তিত্বক এৰি ই কোনো নেতিবাচক মনস্তাত্ত্বিক প্ৰতিক্ৰিয়া সৃষ্টি নকৰে। যৌন অভিমুখীতা পৰিৱৰ্তনৰ বিভিন্ন কৰ্মসূচীৰ কাৰ্যকাৰিতা সম্পৰ্কে যথেষ্ট প্ৰমাণ নাই।
আমেৰিকান শিশুৰোগ বিশেষজ্ঞ একাডেমী ২০০৪ ত পেডিয়াট্ৰিস্ক পত্ৰিকাত কৈছে: যৌন অভিমুখীতা সম্ভৱত কোনো এটা কাৰণত নিৰ্ধাৰিত নহয়,বৰং ই জিনগত, হৰমনগত আৰু পৰিৱেশগত একাধিক কাৰণৰ সমষ্টিগত প্ৰভাৱৰ ফল। সাম্প্ৰতিক দশক সমূহত বিশেষজ্ঞে সকলে জীৱবিদ্যা ভিত্তিক তত্ত্ব সমূহক সমৰ্থন কৰে। [...] নানা প্ৰকাৰ মানৱ যৌনতাৰ উৎপত্তিৰ বিষয়ত প্ৰচুৰ বিতৰ্ক আৰু অনিশ্চয়তা থাকিলেও এতিয়াও এই ক্ষেত্ৰত বৈজ্ঞানিক প্ৰমাণ পোৱা যোৱা নাই যে অস্বাভাৱিক সন্তানপালন, যৌন অত্যাচাৰ বা অন্যান্য পীড়াদায়ক অভিজ্ঞতা যৌন অভিমুখীতাক প্ৰভাৱিত কৰে। বৰ্তমানে জ্ঞাত তথ্য বিশ্লেষণ কৰি বুজা যায় যে সাধাৰণত শৈশৱৰ সূচনাতেই যৌন অভিমুখীতা নিৰ্ধাৰিত হয়।
আমেৰিকান মনোবিদ্যা সমিতি, আমেৰিকান মনোচিকিৎসক সমিতি আৰু জাতীয় সমাজ সেৱক সমিতি ২০০৬ য়ে এক যৌথ বিবৃতিত জানায যে়: আপাতত এজন মানুহৰ সমকামী, বিপৰীতকামী বা উভকামী হয় উঠাৰ পিছত নিৰ্দিষ্ট কি কি কাৰণ থাকিব পাৰে সেই বিষয়ত, তথা সম্ভাৱ্য জৈৱিক, মানসিক বা পিতৃ-মাতৃৰ যৌন অভিমুখীতাৰ ভূমিকাৰ বিষয়ে কোনো বৈজ্ঞানিক ঐকমত নাই। যদিও, উপস্থিত প্ৰমাণৰ পৰা ইমানখিনি বুজা যায় যে প্ৰাপ্তবয়স্ক সমকামী জনসাধাৰণৰ মাজত অধিকাংশই বিপৰীতকামী পিতৃ-মাতৃৰ সন্তান আৰু সমকামী পিতৃ-মাতৃৰ সন্তানৰ মাজত অধিকাংশই ডাঙৰ হৈ বিপৰীতকামী হয়।
২০১৪ চনত ৰয়াল কলেজ অফ চাইকিয়াত্ৰিষ্টযে জনাই যে : ৰয়াল কলেজ অফ চাইকিয়াত্ৰিষ্টৰ মতে যৌন অভিমুখীতা হল একাধিক জৈৱিক আৰু জন্ম-পৰৱৰ্তী পৰিৱেশগত কাৰণৰ মিলিত প্ৰভাৱৰ ফল। যৌন অভিমুখীতাৰ কাৰণ হিচাপে ব্যক্তিগত পছন্দ-অপছন্দক দায়ী কৰাৰ কোনো তথ্য-প্ৰমাণ এতিয়াও পোৱা নাই।
আমেৰিকান মনোবিদ্যা সমিতিৰ মতে "ব্যক্তিবিশেষৰ যৌন অভিমুখীতাৰ অনেক সম্ভাৱ্য কাৰণ থাকিব পাৰে, যি ক্ষণ সমূহ ভিন্ন ভিন্ন ব্যক্তিৰ ক্ষেত্ৰত ভিন্ন ভিন্ন হব পাৰে। " তেওঁলোকে আৰু কয় যে অধিকাংশ ক্ষেত্ৰত মানুহৰ যৌন অভিমুখীতা কম বয়সতে নিৰ্ধাৰিত হয়। পুৰুষৰ মাজত জিনগত বা জন্ম-পূৰ্বৱৰ্তী অন্যান্য প্ৰভাৱকৰ দ্বাৰা কেনেকৈ যৌন অভিমুখীতা নিৰ্ধাৰিত হয়, এই সংক্ৰান্ত গৱেষণা সমকামিতাৰ ৰাজনৈতিক আৰু সামাজিক বিতৰ্কত গুৰুত্বপূৰ্ণ ভূমিকা পালন কৰে, আৰু চিকিৎসা-জিনতত্ত্ব সম্বন্ধেও নতুনকৈ ভাবিবলৈ বাধ্য কৰায়।
ক্ৰমবিকাশীয় বিজ্ঞান
২০০৮ চনত প্ৰকাশিত এখন গৱেষণাপত্ৰত বিবৃতি এইদৰে বিবৃত্তি দিয়া হয়: "মানুহৰ যৌন অভিমুখীতা নিৰ্ধাৰণত যে জিনৰ প্ৰভাৱ আছে সেই সম্পৰ্কে যথেষ্ট প্ৰমাণ পোৱা গৈছে। প্ৰজননগত সাফল্যৰ হাৰ কমাই দিয়াৰ সত্ত্বেও সমকামিতা কিদৰে জনসংখ্যাৰ অপেক্ষাকৃত বেদি অংশত ইয়াক দেখা যায় তাৰ কাৰণ জ্ঞাত নহয়। " তেওঁলোকে অনুমান কৰে যে "সমকামিতাৰ জিন সমকামী সকলৰ প্ৰজননগত সাফল্যৰ হাৰ কমাই দিয়াৰ সত্ত্বেও সমস্ত বিপৰীতকামীয়ে সেই জিনসমূহ বহন কৰিবই তেওঁলোকক নিশ্চয়ই কিছু সুবিধা কৰি দিয়ে। " এই গৱেষণাৰ ফলাফলৰ পৰা ইঙ্গিত পোৱা যায় যে "সমকামিতাৰ বাবে দায়ী জিনসমূহ সম্ভৱত বিপৰীতকামী সকলৰ কোনো প্ৰজননগত সুবিধা দিয়ে, যাৰ ফলত জনসংখ্যাত সমকামী সকলৰ বিৱৰ্তন আৰু ধাৰাবাহিকতা সম্ভৱ হৈছে। " ২০০৯ চনৰ এক গৱেষণাত দেখা যায় যে মাতৃৰ পৰা সমকামী ব্যক্তিৰ লগত সম্পৰ্কিত মহিলাৰ যৌন ফলপ্ৰসূতা বেছি হয়।
ভাৰতত সমকামিতা
বৰ্তমান ভাৰতত সমকামিতা বৈধ। আৰু সমকামী লোকৰ বিৰূদ্ধে বৈষম্য নিষিদ্ধ। ভাৰতত সমকামিতাক লৈ সাধাৰণ আলোচনাৰ সুযোগ কম। যদিও সাম্প্ৰতিক বছৰ সমূহত সমকামিতাৰ প্ৰতি ভাৰতীয় শোকৰ মনোভাৱ কিছু পৰিৱৰ্তন লক্ষ্য কৰা হৈছে। বিশেষত, ভাৰতৰ সংবাদমাধ্যম আৰু বলিউডত সমকামিতাৰ প্ৰদৰ্শন আৰু ইয়াৰ সংক্ৰান্ত আলোচনা বৃদ্ধি পাইছে।
২০০৯ চনৰ ২ জুলাইত দিল্লী উচ্চ ন্যায়ালয়ে এটি ৰায়ত স্পষ্টকৈ জনাই যে : প্ৰাপ্তবয়স্ক সকলৰ মাজত সম্মতিক্ৰমে সমকামিতাৰ আচৰণ অপৰাধৰ আওতাত নপৰে। এই ৰায়ত আৰু কোৱা হৈছে যে ভাৰতীয় দণ্ডবিধি আইনৰ ৩৭৭ ধাৰা ভাৰতীয় সংবিধানৰ মৌলিক অধিকাৰ ৰক্ষা নীতিৰ পৰিপন্থী। ২০১৩ চনৰ ১১ ডিচেম্বৰত পুনৰাই সমকামিতাক ভাৰতৰ উচ্চতম ন্যায়ালয়ে অবৈধ ঘোষণা কৰে আৰু ৩৭৭ ধাৰা অব্যাহত ৰাখে। এই ৩৭৭ ধাৰা মতে সমকামিতা আৰু পায়ুমৈথুন শাস্তিযোগ্য ফৌজদাৰী অপৰাধ। ইয়াৰ বাবে শাস্তি দহ বছৰৰ পৰা আজীবন কাৰাদণ্ড আৰু লগতে জৰিমনাও হব পাৰে।
"৩৭৭. প্ৰকৃতিবিৰুদ্ধ অপৰাধ: কোনো ব্যক্তি যদি স্বেচ্ছাই কোনো পুৰুষ, নাৰী বা পশুৰ লগত প্ৰকৃতিৰ নিয়মৰ বিৰুদ্ধে যৌন সংগম কৰে, তেন্তে তেওঁক আজীৱন কাৰাদণ্ড দিয়া হব, অথবা বৰ্ণনা অনুযায়ী নিৰ্দিষ্ট কালৰ কাৰাদণ্ড প্ৰদান কৰা হব যি দহ বছৰ পৰ্যন্ত কাৰাদণ্ড হব পাৰে, আৰু ইয়াৰ লগত নিৰ্দিষ্ট অংকৰ আৰ্থিক জৰিমনাও দিব লাগিব।
ব্যাখ্যা: ধাৰা অনুযায়ী অপৰাধ প্ৰমাণত যৌন সংগমৰ প্ৰয়োজনীয় প্ৰমাণ হিচাপে লিংগ প্ৰৱেশৰ প্ৰমাণ যথেষ্ট।"
৩৭৭ ধাৰাৰ ব্যাখ্যাত পায়ুসংগমজনিত যি কোনো যৌথ যৌন কাৰ্যকলাপকক ইয়াৰ অন্তৰ্ভুক্ত কৰা হৈছে। পৰস্পৰ সম্মতিক্ৰমে বিপৰীতকামী মুখকাম আৰু পায়ুসংগম উক্ত আইন অনুযায়ী শাস্তিযোগ্য অপৰাধ হিচাপে গণ্য কৰিব পাৰি।
বিভিন্ন দল-সংগঠনে, অনুষ্ঠান আৰু ব্যক্তিয়ে উচ্চতম ন্যায়ালয়ত এই ধাৰাৰ অৱসান ঘটাবলৈ পুনৰ বিচাৰ কৰিব আবেদব জনাইছে। ইয়াৰ সপক্ষে আৰু বিপক্ষে সমানে যুক্তি আৰু সমৰ্থনকাৰী আছে। বৰ্তমান এই ধাৰা উচ্চতম ন্যায়ালয়ত পুনৰ বিচাৰৰ অধীনত।
২০১৮ চনৰ ৬ ছেপ্টেম্বৰ তাৰিখৰ ভাৰতৰ উচ্চতম ন্যায়ালয়ৰ পাঁচজন সংবিধানিক বিচাৰপীঠে ভাৰতীয় দণ্ডবিধি আইনৰ দফা ৩৭৭ পাৰ্শ্বীয়ভাবে অসংবিধানীক হিচাপে ৰায়দান কৰে। উচ্চতম ন্যায়ালয়ৰ মুখ্যন্যায়াধীশ দীপক মিশ্ৰয়ে কয় যে "সংখ্যা গৰিষ্ঠ নৈতিকতাতকৈ সাংবিধানিক নৈতিকতা বহু উৰ্ধত" সেইদৰে ন্যায়াধীশ ইন্দু মলহোত্ৰায়ে কয় "ইতিহাসে এই সম্প্ৰদায়ৰ লোকসকল আৰু তেওঁলোকৰ পৰিয়ালৰ ওচৰত ক্ষমা খোজা উচিত। সমকামিতা মানৱ যৌন অভিমুখীতাৰ অন্যতম অংশ। ভাৰতৰ সকলো নাগৰিকৰ আত্মসন্মানেৰে জীয়াই থকাৰ অধিকাৰ আছে। পৰস্পৰৰ সহমতিৰ দ্বাৰা দুজন প্ৰাপ্তবয়স্ক ব্যক্তিৰ ঘটা যৌন কাৰ্য অপৰাধ নহয়"
এই ৰায়দানৰ দ্বাৰা দুজন প্ৰাপ্তবয়স্ক ব্যক্তিৰ ঘটা যৌন কাৰ্য অপৰাধ নহয় বুলি ঘোষণা কৰা হল। লগতে সমকামী আৰু আন আন লিংগীক সংখ্যালঘু সম্প্ৰদায়ৰ অধিকাৰক সাংবিধানিক ৰক্ষা কৱচ দিয়া হল। লগতে উচ্চতম ন্যায়ালয়ে চৰকাৰক এই সম্প্ৰদায়ৰ উন্নতিৰ বাবে ভিন ভিন উপায় লবলৈ নিৰ্দেশ দিলে।
টোকা
<references group="lower-alpha"/>
বহিঃসংযোগ
শ্ৰেণী:যৌন অভিমুখিতা শ্ৰেণী:এলজিবিটি শ্ৰেণী:সমকামিতা
আলোচনী
আলোচনী (Magazine) হৈছে এখন সাময়িকী প্ৰকাশন। সাধাৰণতে নিয়মীয়া সময়সূচীত (প্ৰায়ে সাপ্তাহিক বা মাহেকীয়া) আলোচনী প্ৰকাশ কৰা হয়, য'ত বিভিন্ন ধৰণৰ বিষয়বস্তু থাকে। সাধাৰণতে বিজ্ঞাপনৰ দ্বাৰা, ক্ৰয় মূল্যৰ দ্বাৰা, প্ৰিপেইড চাবস্ক্ৰিপচনৰ দ্বাৰা বা তিনিটাৰ সংমিশ্ৰণৰ দ্বাৰা ইয়াৰ বিত্তীয় দিশটো চোৱা হয়।
ব্যুৎপত্তি
"আলোচনী" শব্দটো মধ্য ফৰাচী magasinৰ পৰা আহিছে; যাৰ অৰ্থ "গুদাম, ডিপো, ষ্ট'ৰ"। যাৰ উৎপত্তি হৈছে ইটালীয় magazzinoৰ পৰা, আৰবী makhazinৰ পৰা, makhzanৰ বহুবচন অৰ্থাৎ "ষ্ট'ৰ হাউচ"ৰ পৰা। ইয়াৰ মূল অৰ্থত "আলোচনী" শব্দটোৱে এটা সংৰক্ষণ স্থান বা যন্ত্ৰক বুজাইছিল। লিখিত প্ৰকাশৰ ক্ষেত্ৰত ই লিখিত প্ৰবন্ধৰ সংকলনক বুজায়। ইয়াৰ দ্বাৰা বুজা যায় যে আলোচনী প্ৰকাশনসমূহে কিয় বাৰুদ আলোচনী, আগ্নেয়াস্ত্ৰ আলোচনী, আৰু ফৰাচী আৰু ৰাছিয়ান ভাষাত (ফৰাচী ভাষাৰ পৰা магазин হিচাপে গ্ৰহণ কৰা হৈছে), ডিপাৰ্টমেণ্ট ষ্ট’ৰৰ দৰে খুচুৰা বিক্ৰেতাসকলৰ সৈতে এই শব্দটো ভাগ কৰে।
মূল্য-আৰোপিত বিতৰণ
এই মডেলত আলোচনীখন পাঠকক এটা মূল্যত বিক্ৰী কৰা হয়, হয় প্ৰতি ইছ্যুৰ ভিত্তিত বা চাবস্ক্ৰিপচনৰ দ্বাৰা, য’ত বাৰ্ষিক মাচুল বা মাহেকীয়া মূল্য আদায় দিয়া হয় আৰু ইছ্যুসমূহ ডাকযোগে পাঠকলৈ প্ৰেৰণ কৰা হয়। মূল্য-আৰোপিত বিতৰণে নিৰ্ধাৰিত পাঠকৰ পৰিসংখ্যাৰ অনুমতি দিয়ে।
মূল্যহীন বিতৰণ
কোনো মূল্য আৰোপ নকৰাকৈ আলোচনীৰ সংখ্যাসমূহ দিয়া হয়। যেনেঃ ষ্ট্ৰীট ডিচপেন্সাৰ, বিমান সংস্থাত, বা অন্য সামগ্ৰী বা প্ৰকাশনৰ সৈতে অন্তৰ্ভুক্ত কৰা হয়।
নিয়ন্ত্ৰিত বিতৰণ
এইটোৱেই হৈছে বহুতো বাণিজ্যিক আলোচনীয়ে (উদ্যোগভিত্তিক সাময়িকী) ব্যৱহাৰ কৰা আৰ্হি যিবোৰ কেৱল যোগ্যতাসম্পন্ন পাঠকসকলক বিতৰণ কৰা হয়। ছপা মাধ্যমৰ সৈতে জড়িত খৰচৰ বাবে (যেনেঃ প্ৰিণ্টিং আৰু ডাক খৰচ), প্ৰকাশকে অনুৰোধ কৰা সকলোকে বিনামূলীয়া কপি বিতৰণ কৰিব নোৱাৰিব। ইয়াৰ পৰিৱৰ্তে, তেওঁলোকে নিয়ন্ত্ৰিত প্ৰচলনৰ অধীনত কাম কৰে, ব্যৱসায়ৰ সদস্য হিচাপে প্ৰতিজন ব্যক্তিৰ অৰ্হতাৰ ওপৰত ভিত্তি কৰি কোনে বিনামূলীয়া চাবস্ক্ৰিপচন লাভ কৰিব পাৰে সেইটো নিৰ্ণয় কৰে (আৰু ক্ৰয় কৰাৰ সম্ভাৱনা, উদাহৰণস্বৰূপে, চাকৰিৰ পদবীৰ পৰা নিৰ্ধাৰণ কৰা অনুসৰি, কৰ্পৰেট ক্ৰয় কৰ্তৃত্ব থকাৰ সম্ভাৱনা)। ই অপচয়, ছপা আৰু বিতৰণ খৰচৰ পৰা প্ৰকাশনক হাত সৰুৱাব পাৰে। এই পিছৰ আৰ্হিটো ৱৰ্ল্ড ৱাইড ৱেবৰ উত্থানৰ আগতে বহুলভাৱে ব্যৱহাৰ কৰা হৈছিল আৰু এতিয়াও কিছুমান সংস্থাৰ দ্বাৰা ইয়াক ব্যৱহাৰ কৰা হৈছে। উদাহৰণস্বৰূপে, যুক্তৰাজ্যত, কেইবাখনো কম্পিউটাৰ-উদ্যোগৰ আলোচনীয়ে এই আৰ্হি ব্যৱহাৰ কৰে, য'ত কম্পিউটাৰ সাপ্তাহিক আৰু কম্পিউটিং অন্তৰ্ভুক্ত, আৰু বিত্তীয় ক্ষেত্ৰত, ৱাটাৰ্ছ মেগাজিন অন্যতম। বিশ্ব সংবাদ মাধ্যম উদ্যোগৰ বাবে, এটা উদাহৰণ হ'ব ভিডিঅ'এজ ইণ্টাৰনেচনেল।।
ইতিহাস
আলোচনীৰ আদিম উদাহৰণ আছিল এৰবাউলিচে মোনাথছ আনটেৰেডুংগেন। এখন সাহিত্যিক আৰু দৰ্শন আলোচনী, যি ১৬৬৩ চনত জাৰ্মানীত মুকলি কৰা হৈছিল। ১৭৩১ চনত লণ্ডনত প্ৰথম প্ৰকাশ পোৱা জেণ্টলমেনছ মেগাজিন আছিল প্ৰথমখন সাধাৰণ স্বাৰ্থৰ আলোচনী। এডৱাৰ্ড কেভে, যিয়ে "চিলভানাছ আৰ্বান" নামৰ কলম নামেৰে দ্য জেণ্টলমেনছ মেগাজিন সম্পাদনা কৰিছিল, তেওঁ প্ৰথমে "আলোচনী" শব্দটো এটা সামৰিক ভঁৰালৰ উপমাত ব্যৱহাৰ কৰিছিল। উদ্ধৃতিটো আছিল: "এটা মাহেকীয়া সংগ্ৰহ, আলোচনীৰ দৰে সাঁচিবলৈ"। ১৮৪২ চনত হাৰ্বাৰ্ট ইংগ্ৰামৰ দ্বাৰা প্ৰতিষ্ঠা কৰা দ্য ইলাষ্ট্ৰেটেড লণ্ডন নিউজ আছিল প্ৰথমখন চিত্ৰাংকিত সাপ্তাহিক বাতৰি আলোচনী।
উদয়ন দুৱৰা
উদয়ন দুৱৰা হৈছে এগৰাকী ভাৰতীয় চলচ্চিত্ৰ অভিনেতা। বিশেষকৈ অসমীয়া চলচ্চিত্ৰ, অসমীয়া ধাৰাবাহিক আৰু চুটিছবিত কৰা অভিনয়ৰ বাবে তেওঁক জনা যায়। ইয়াৰোপৰি বিভিন্ন অনুষ্ঠানৰ ঘোষক হিচাপেও তেওঁ জনপ্ৰিয়।
জন্ম আৰু শিক্ষা
১৯৮৫ চনৰ ২৬ ডিচেম্বৰত ডিব্ৰুগড় জিলাৰ নামৰূপত উদয়ন দুৱৰাৰ জন্ম হয়। তেখেতৰ পিতৃৰ নাম প্ৰেমানন্দ দুৱৰা আৰু মাতৃৰ নাম স্বৰ্গীয় ৰীতা দুৱৰা। নামৰূপৰ কেন্দ্ৰীয় বিদ্যালয়ৰ পৰা তেওঁ স্কুলীয়া শিক্ষা সমাপ্ত কৰে। ইয়াৰপাছত তেখেতে গোলাঘাটৰ দেৱৰাজ ৰয় মহাবিদ্যালয়ৰ পৰা স্নাতক ডিগ্ৰী লাভ কৰে।
কৰ্মজীৱন
২০০৭ চনত উদয়ন দুৱৰা মুম্বাইলৈ যায় আৰু নিজৰ কৰ্মজীৱন আৰম্ভ কৰে। বিভিন্ন কোম্পানীত কাম কৰাৰ পাছত তেখেত ২০১৩ চনত গুৱাহাটীলৈ ঘূৰি আহে আৰু এক কোম্পানীত মেনেজাৰৰূপে কৰ্মৰত হয়।
অভিনয় জীৱন
গুৱাহাটীত কৰ্মৰত হৈ থাকোঁতে তেওঁ এক টেলিভিছন চেনেলৰ কাৰণে অ'ডিছন দিয়ে আৰু এখন অসমীয়া ধাৰাবাহিকত অভিনয় কৰাৰ সুযোগ লাভ কৰে। ৰীমা বৰাৰ পৰিচালিত ২০১৫ চনত মুক্তিপ্ৰাপ্ত ছবি বকুল (চলচ্চিত্ৰ)ত কৰা অভিনয়েৰে উদয়ন দুৱৰাই চলচ্চিত্ৰপ্ৰেমীৰ দৃষ্টি আকৰ্ষণ কৰিবলৈ সক্ষম হয়। উদয়ন দুৱৰা এগৰাকী স্ব-প্ৰশিক্ষিত অভিনেতা। তেওঁ‌ এক সাক্ষাৎকাৰত উল্লেখ কৰা মতে বিভিন্ন চলচ্চিত্ৰ বা অভিনয় চাই সূক্ষ্ম পৰ্যবেক্ষণৰ দ্বাৰা এই অভিনয় কলাটো আয়ত্ত কৰিবলৈ চেষ্টা কৰি আছে।
বঁ‌টা/সন্মান
বকুল (চলচ্চিত্ৰ)ত অভিনয়ৰ বাৰে অসম ৰাজ্যিক চলচ্চিত্ৰ বঁ‌টাৰ শ্ৰেষ্ঠ অভিনেতাৰ সন্মান
তথ্যসূত্ৰ
শ্ৰেণী:অসমৰ ব্যক্তি শ্ৰেণী:অসমীয়া অভিনেতা শ্ৰেণী:জীৱিত ব্যক্তি
কিফিৰে
কিফিৰে (Pron:/ˈkɪfɑɪə/) নাগালেণ্ড ৰাজ্যৰ কিফিৰে জিলাত অৱস্থিত এখন সৰু নগৰ৷ এই নগৰখন কিফিৰে জিলাৰ সদৰঠাই৷ নগৰখন সাগৰ পৃষ্ঠৰ পৰা গড় ৮৯৬ মিটাৰ (২৯৪০ ফুট) উচ্চতাত অৱস্থিত৷
জনসংখ্যা
কিফিৰে নগৰৰ অধিকাংশ লোকেই চাংটাম (Sangtam), ইমচুংগাৰ (Yimchunger) আৰু চেমা (Sema) নগা জনজাতিৰ লোক৷
তথ্যসূত্ৰ
শ্ৰেণী:নাগালেণ্ড শ্ৰেণী:ভাৰতৰ নগৰ মহানগৰ
মেঘনা পন্ত
মেঘনা পন্ত (Meghna Pant) এগৰাকী ভাৰতীয় লেখক, সাংবাদিক আৰু বক্তা। সাহিত্য, লিংগ সমস্যা আৰু সাংবাদিকতালৈ আগবঢ়োৱা তেওঁৰ অৱদানৰ বাবে তেওঁ বিভিন্ন বঁটা লাভ কৰিছে। ২০১২ চনত, তেওঁ তেওঁৰ প্ৰথমখন উপন্যাস ৱান এণ্ড আ হাফ ৱাইফৰ বাবে মিউজ ইণ্ডিয়া নেচনেল লিটাৰেৰী এৱাৰ্ডছ ইয়ং ৰাইটাৰ বঁটা লাভ কৰিছিল। তেওঁৰ চুটি গল্প সংকলন হেপ্পী বাৰ্থডে এণ্ড আডাৰ ষ্ট'ৰিজ ‘ফ্ৰেংক অ’কন’ৰ আন্তৰাষ্ট্ৰীয় বঁটাৰ বাবে তালিকাভুক্ত হৈছিল।
কৰ্মজীৱন
পন্তে আগতে মুম্বাই আৰু নিউয়ৰ্কত ‘টাইমচ্‌ নাও’, ‘এন ডি টিভি’ আৰু ‘ব্লুমবাৰ্গ-ইউ টি ভি’ৰ সৈতে ব্যৱসায়িক বাতৰি এংকৰ হিচাপে কাম কৰিছিল। তেওঁ ২০০৮ চনৰ বিত্তীয় সংকটৰ সময়ত ‘নিউয়ৰ্ক ষ্টক এক্সচেঞ্জ’ৰ (এনৱাইএছই) পৰা প্ৰতিবেদন দিছিল। সম্পূৰ্ণ-সময় লিখনিত নিয়োগ কৰিবৰ বাবে তেওঁ ২০১৩ চনত সাংবাদিকতা ত্যাগ কৰে, আৰু ভাৰতলৈ উভতি আহে।
তেওঁৰ প্ৰথম উপন্যাস ৱান এণ্ড আ হাফ ৱাইফ (ৱেষ্টলেণ্ড, ২০১২)য়ে ৰাষ্ট্ৰীয় মিউজ ইণ্ডিয়া ইয়ং ৰাইটাৰ্ছ এৱাৰ্ড (২০১৪) লাভ কৰিছিল আৰু আমাজন ব্ৰেকথ্ৰু ন’ভেল এৱাৰ্ডৰ বাবে তালিকাভুক্ত হৈছিল।
২০১৫ চনত, তেওঁ মুম্বাইত "ফেমিনিষ্ট ৰাণী" নামৰ এক মাহেকীয়া পেনেল আলোচনা আৰম্ভ কৰে, য’ত বিভিন্ন ভাৰতীয় নাৰীবাদীৰ সৈতে সাক্ষাৎকাৰ প্ৰদৰ্শন কৰা হয়। তিনি বছৰৰ আলোচনাৰ পিছত, তেওঁ ২০১৮ চনত, শৈলী চোপ্ৰাৰ সৈতে সহ-ৰচনা কৰা তেওঁৰ প্ৰথম অ-কল্পকাহিনী গ্ৰন্থ "ফেমিনিষ্ট ৰাণী"ত সাক্ষাৎকাৰসমূহৰ এটা সংকলন প্ৰকাশ কৰিছিল, । ২০১৯ চনত প্ৰকাশ হোৱা তেওঁৰ দ্বিতীয় খন নন-ফিকচন কিতাপ হাও টু গেট পাব্লিচড্‌ ইন ইণ্ডিয়া প্ৰকাশন উদ্যোগৰ ভিতৰুৱা লোকসকলৰ আৰু লেখকসকলৰ সাক্ষাৎকাৰৰ ওপৰত আধাৰিত।
পন্তে ধৰ্ষণ, ঘৰুৱা হিংসা , গৰ্ভপাত , চাৰোগেচী, বডী-শ্বেমিং , মহিলাসকলৰ বাবে ৰাজহুৱা সুৰক্ষা আদি বিভিন্ন বিষয়ত ‘হিন্দুস্তান টাইমছ’ আৰু ‘হাফিংটন পোষ্ট’ আদি বিভিন্ন প্ৰকাশনৰ বাবে লিখিছে। তেওঁ ‘SheThePeople.TV’ৰ ফিচাৰ্চ এডিটৰ আছিল। ২০১৮ চনত লিংগ সমতাৰ ওপৰত লিখা লিখনিৰ বাবে তেওঁক ‘লাডলি মিডিয়া বঁটা’ প্ৰদান কৰা হয়।
পন্ত ঘৰুৱা হিংসাৰ চিকাৰ হৈছিল আৰু তেওঁ তেওঁৰ এই ব্যক্তিগত অভিজ্ঞতাৰ বিষয়ে ‘টি ই ডি এক্স’ কে ধৰি কেইবাটাও মঞ্চত কথা পাতিছে আৰু মহিলাসকলক ঘৰুৱা হিংসাৰ বিৰুদ্ধে মাত মাতিবলৈ আহ্বান জনাইছে। তেওঁ ‘জয়পুৰ সাহিত্য মহোৎসৱ’, ‘টাটা সাহিত্য লাইভ’, ‘কালা ঘোড়া সাহিত্য মহোৎসৱ’ , ‘পুনে আন্তঃৰাষ্ট্ৰীয় সাহিত্য মহোৎসৱ’ ,‘ইয়ং মেকাৰচ্‌ কনক্লেভ’, ‘#ৰাইজৱিথটুইটাৰ’ আৰু ৰাষ্ট্ৰসংঘৰ নাৰীবাদী সন্মিলনকে ধৰি বিভিন্ন সাহিত্য উৎসৱ আৰু সন্মিলনতো ভাষণ আগবঢ়াইছে। ২০১৮ চনত, পণ্টে ‘ফাৰ্ষ্টপোষ্ট’ৰ দ্বাৰা আয়োজিত #মিটু কথোপকথন অনুষ্ঠানত পেনেল আলোচনা পৰিচালনা কৰিছিল।
২০১৯ চনত, পন্ত অমিতাভ বচ্চনৰ সৈতে ‘কৌন বনেগা কৰৌড়পতি’ অনুষ্ঠানত এক্সপাৰ্ট হিচাপে উপস্থিত হৈছিল।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় সাহিত্যিক
কৰ্চন চৰাই
কৰ্চন চৰাই (বৈজ্ঞানিক নাম: Grus antigone) গ্ৰুইডু গোত্ৰ বা পৰিয়ালৰ অন্তৰ্গত বক গণৰ অন্তৰ্গত এবিধ ডাঙৰ আকাৰৰ চৰাই। সহজে দৃষ্টিগ্ৰাহ্য ও দৰ্শনীয় ইয়াক দেশীয় শাৰস বুলিও কোৱা হয়। এই চৰাইবিধ উৰিব পৰা চৰাইৰ ভিতৰত দীৰ্ঘতম, প্ৰায় ১.৮ মিটাৰ (৫.৯ ফুট)। চৰাইবিধ বাংলাদেশ, ভাৰতৰ ওপৰিও দক্ষিণ আৰু দক্ষিণ-পূৱ এছিয়াৰ বিভিন্ন দেশত দেখা পোৱা যায়। ধূসৰ শৰীৰ আৰু গাঢ় ৰঙা মূৰৰ বাবে এই অঞ্চলৰ অন্য সকলো বকৰ মাজত ইয়াক সহজে চিনিব পাৰি। অগভীৰ জলাশয় আৰু জলাহভূমিত ই তৃণমূল, শল্ক, পোক-পতংগ, ফৰিং, ক্ষুদ্ৰ স্তন্যপায়ী আৰু মাছ বিচাৰি ফুৰে। সম্ভৱতঃ সমগ্ৰ জীৱনৰ বাবে এই চৰায়ে জোৰা পাতে আৰু বিশেষ কোনো দুৰ্ঘটনা নঘটিলে একেটা জোৰায়েই শাৱক প্ৰতিপাল কৰে। জোৰাৰ এটা মৰি গলে আনটোৱে নাখায় মৰি যায় বুলিও কোৱা হয়। ভাৰতত দেশীয় কৰ্চন চৰাই বৈবাহিক স্থায়ীত্বৰ প্ৰতীক। ই অসম্ভৱ এলাকাকাতৰ প্ৰাণী। প্ৰতিটো জোৰাই নিজৰ বাবে এটা বিশেষ এলেকা নিৰ্ধাৰণ কৰে আৰু সেই এলেকাৰ অনুপ্ৰৱেশকাৰীক সহ্য নকৰে। বৰ্ষাকালত কৰ্চন চৰায়ে প্ৰজনৱ কৰে আৰু সেই সময়ত অগভীৰ পানীত নল-খাগৰী, জলজ উদ্ভিদ, ঘাঁহ ইত্যাদিৰে ইহঁতে প্ৰায় দুই মিটাৰ ব্যাসবিশিষ্ট দ্বীপ সদৃশ বাহ তৈয়াৰ কৰে।
কৰ্চন চৰাইৰ বৈজ্ঞানিক নামৰ অৰ্থ এণ্টিগোনৰ বক (লেটিন: grus = বক, শাৰস, antigone = ট্ৰয়ৰ এণ্টিগোন, গ্ৰীক পুৰাণ অনুসৰি দেৱী হেৰাই এণ্টিগোনক বকলৈ ৰূপান্তৰিত কৰিছিল)। সমগ্ৰ পৃথিৱীৰ বিশাল এলেকাজুৰি ই বিস্তৃত, ইয়াৰ আৱাসস্থল প্ৰায় ১৮ লাখ ৩০ হেজাৰ বৰ্গকিলোমিটাৰ। বিগত শতকৰ তুলনাত ইহঁতৰ সংখ্যা আশংকাজনক হাৰত কমি গৈছে। ১৮৫০ চনৰ তুলনাত এই সংখ্যা বৰ্তমান ১০%ৰ পৰা ২.৫% পৰ্যন্ত কমি গৈছে। সেই কাৰণে আই. ইউ. চি. এন.ৰ তালিকাত এই প্ৰজাতিটোক সংকটাপন্ন বুলি ঘোষণা কৰিছে। বৰ্তমান কেৱল ভাৰততহে ইহঁতৰ সংখ্যা উল্লেখযোগ্য ভাৱে বৰ্তি আছে। বহু দেশত ইহঁতৰ অৱস্থা আশংকাজনক আৰু বাংলাদেশ অনিয়মিতভাৱে দেখা যায়। বাংলাদেশৰ বন্যপ্ৰাণী আইনে এই প্ৰজাতিটোক সংৰক্ষিত হিচাপে ঘোষণা কৰা নাই।
বিৱৰণ
thumb|left|উৰন্ত অৱস্থাত কৰ্চনৰ ক'লা প্ৰাথমিক পাখীবোৰ স্পষ্টকৈ দেখা যায় পূৰ্ণবয়স্ক কৰ্চন চৰাউৰ পিঠি আৰু পেট ধুসৰ বৰণৰ। ডিঙি আৰু মূৰ পাখীবিহীন অৰু গাঢ় ৰঙা বৰ্ণৰ। বুকু সেউজ-ধূসৰ। দীঘল শক্তিশালী ঠোঁট সেউজ-ধূসৰ ৰঙৰ আৰু তীক্ষ্ন। উৰাৰ সময়ত কৰ্চন চৰায়ে অন্য বকৰ দৰে ডিঙিটো কোঁচাই নেৰাখি, ফিট কৰি ৰাখে। এই সময়ত তাৰ পেটৰ ক'লা প্ৰাথমিক পাখীবোৰ স্পষ্টকৈ দেখা পোৱা যায়। মূৰত দুটা ধূসৰ কাণ-ঢাকনি খাকে। চকুৰ মণি ৰক্তিম-কমলা বৰণৰ।
তথ্য সংগ্ৰহ
শ্ৰেণী:বক
ভেল দিয়া উৎসৱ
তথ্যসূত্ৰ
শ্ৰেণী:অসমৰ উৎসৱসমূহ
মওদুদ আহমেদ
জন্ম
বেৰিষ্টাৰ মওদুদ আহমেদৰ জন্ম ১৯৪০ চনৰ ২৪ মে তাৰিখে ব্ৰিটিছ ভাৰতৰ বেংগল প্ৰেচিডেন্সিৰ (বৰ্তমান বাংলাদেশ) নোৱাখালি জিলাৰ কোম্পানীগঞ্জ উপজিলাত হৈছিল। তেওঁৰ দেউতাক হৈছে মৌলানা মুমতাজ উদ্দিন আহমেদ আৰু মাতৃ বেগম আম্বিয়া খাতুন। মওদুদ আহমেদ ছয়জন ভাই-ভনীৰ ভিতৰত চতুৰ্থজন।
শিক্ষা
তেওঁ ঢাকা বিশ্ববিদ্যালয়ৰ পৰা স্নাতক ডিগ্ৰী লাভ কৰে আৰু যুক্তৰাজ্যৰ লণ্ডনত লিংকনৰ ইনৰ পৰা বেৰিষ্টাৰ-এট-ল ডিগ্ৰী অৰ্জন কৰে। লণ্ডনত অধ্যয়ন কৰাৰ পিছত, তেওঁ ঘৰলৈ উভতি আহে আৰু উচ্চ ন্যায়ালয়ত ওকালতি আৰম্ভ কৰে। তেওঁ জৰ্জ ৱাশ্বিংটন বিশ্ববিদ্যালয়ত এজন ব্লাণ্ড ভিজিটিং প্ৰফেসৰ হিচাপে কাম কৰি আছিল।
মুক্তি যুদ্ধত ভূমিকা
১৯৭১ চনৰ মুক্তিযুদ্ধত বেৰিষ্টাৰ মওদুদ আহমেদে এক গুৰুত্বপূৰ্ণ ভূমিকা পালন কৰিছিল। ১৯৭১ চনত ইয়াহিয়া খানৰ দ্বাৰা আহ্বান কৰা এক গোলমেজ সভাত তেওঁ শেখ মুজিবুৰ ৰহমানৰ সৈতে আছিল।
ৰাজনীতি
১৯৭৭-৭৯ চনত তেওঁ ৰাষ্ট্ৰপতি জিয়াউৰ ৰহমানৰ চৰকাৰৰ মন্ত্ৰী আৰু উপদেষ্টা আছিল। তেওঁ প্ৰথমবাৰৰ বাবে ১৯৭৯ চনত সংসদৰ সদস্য হিচাপে নিৰ্বাচিত হৈছিল। সেই সময়ত তেওঁক উপ প্ৰধানমন্ত্ৰী কৰা হৈছিল। ১৯৮১ চনৰ ৩০ মে তাৰিখে জিয়াউৰ ৰহমানক হত্যা কৰা হয় আৰু এবছৰৰ ভিতৰতে হুছেইন মুহাম্মাদ এৰশাদে দায়িত্ব গ্ৰহণ কৰে। ১৯৮৫ চনৰ নিৰ্বাচনত মওদুদ আহমেদ পুনৰ সংসদৰ সদস্য হিচাপে নিৰ্বাচিত হয। এৰশাদৰ চৰকাৰৰ অধীনত তেওঁক তথ্য মন্ত্ৰীৰ দায়িত্ব দিয়া হৈছিল। এবছৰ পিছত, ১৯৮৬ চনত তেওঁক পুনৰ উপ-প্ৰধানমন্ত্ৰী কৰা হয়। তেওঁ ১৯৮৮ চনত প্ৰধানমন্ত্ৰী হৈছিল। তেওঁক ১৯৮৯ চনত উদ্যোগ মন্ত্ৰালয়ৰ দায়িত্ব দিয়া হৈছিল আৰু এৰশাদে তেওঁক উপ-ৰাষ্ট্ৰপতি কৰিছিল। ১৯৯০ চনৰ ৬ ডিচেম্বৰত এৰশাদ চৰকাৰে জনসাধাৰণৰ ক্ষোভৰ সন্মুখীন হৈ ক্ষমতা ত্যাগ কৰে। ১৯৯১ চনত জাতীয় পাৰ্টিৰ মনোনয়নৰ সৈতে মওদুদ আহমেদ পুনৰ সংসদ সদস্য হিচাপে নিৰ্বাচিত হয়। ১৯৯৬ চনত যেতিয়া আৱামী লীগ শাসনলৈ আহে, তেতিয়া তেওঁ বিএনপিত যোগদান কৰে। ২০০১ চনত, তেওঁ বিএনপিৰ মনোনয়নৰ সৈতে সংসদ সদস্য হিচাপে নিৰ্বাচিত হৈছিল॥ পাঁচবাৰ মওদুদ আহমেদ নোৱাখালি জিলাৰ কোম্পানীগঞ্জ উপজিলাৰ পৰা নিৰ্বাচিত হৈছিল। মওদুদ আহমেদে জিয়াউৰ ৰহমানক বিএনপি প্ৰতিষ্ঠা কৰাত সহায় কৰিছিল। তেওঁ এই দলৰ অন্যতম প্ৰতিষ্ঠাপক। তেওঁ এৰশাদৰ জাতীয় পাৰ্টি সংগঠনতো এক গুৰুত্বপূৰ্ণ ভূমিকা পালন কৰিছিল।
মৰণ
চিঅ'পিডি (Chronic obstructive pulmonary disease) ৰোগত আক্ৰান্ত হৈ ২ ফেব্ৰুৱাৰী, ২০২১ তাৰিখে মওদুদ আহমদক ছিংগাপুৰৰ মাউণ্ট এলিজাবেথ চিকিৎসালয়ত ভৰ্তি কৰোৱা হৈছিল। যেতিয়া স্বাস্থ্যৰ অৱস্থাৰ অৱনতি হয়, ইয়াক নিবিড় যত্ন কেন্দ্ৰত ৰখা হয়। পিছত ১৬ মাৰ্চত বাংলাদেশৰ সময় মতে সন্ধিয়া প্ৰায় ৬.৩০ বজাত তেওঁৰ মৃত্যু হয়। মৃত্যুৰ সময়ত তেওঁৰ বয়স আছিল ৮০ বছৰ।
ভেলক্ৰ'
ভেলক্ৰ' (velcro) শব্দটো দুটা ফৰাচী শব্দ "Velours" (অৰ্থ - ভেলভেট) আৰু "Crocne" (অৰ্থ - ধৰি ৰখা) পৰা আহিছে। ১৯৪১ চনত ছুইছ অভিযন্তা জৰ্জ ডি মেষ্ট্ৰালে (George de Mestral) এই পদ্ধতি আবিষ্কাৰ কৰিছিল আৰু ১৯৫৫চনত তেওঁ ভেলক্ৰৰ পেটেণ্ট কৰিছিল।
নিৰ্মাণ পদ্ধতি
ভেলক্ৰ' পদ্ধতিত দুডোখৰ নাইলন ব্যৱহাৰ কৰা হয়। ইয়াৰে এডোখৰত থাকে নিচেই ক্ষুদ্ৰ কিছুমান "হুক" আৰু আন ডোখৰত থাকে ক্ষুদ্ৰ কিছুমান "লুপ"। হেঁচা মাৰি দিলে 'হুক'বোৰ 'লুপ'ৰ মাজত সোমাই জোৰা লাগি যায় আৰু দুয়োটা পৃষ্ঠ সংযুক্ত হৈ পৰে। সামান্য বল প্ৰয়োগ কৰি দুয়ো পৃষ্ঠ আকৌ পৃথক কৰি দিব পৰা যায়।
ব্যৱহাৰ
এতিয়াৰ বহুধৰণৰ জোতা-ছেণ্ডেলতে আগৰ ফিতাৰ সলনি দুডোখৰ সংযোগী দ্ৰব্য ব্যৱহাৰ কৰি ভৰিৰ লগত লাগি থকাৰ ব্যৱস্থা কৰা হয়। এই কৌশলটোক ভেলক্ৰ' বুলি কোৱা হয়। জোতা-ছেণ্ডেলৰ উপৰিও সম্প্ৰতি পোছাক-পাতিতো ভেলক্ৰ' ব্যৱহাৰ বহুল।
মণিকা বাত্ৰা
মণিকা বাত্ৰা (Manika Batra, জন্ম: ১৫ জুন ১৯৯৫) এগৰাকী ভাৰতীয় টেবুল টেনিছ খেলুৱৈ। ২০২০ চনৰ নৱেম্বৰলৈকে তেওঁ ভাৰতৰ শীৰ্ষ স্থানত থকা মহিলা টেবুল টেনিছ খেলুৱৈ আৰু বিশ্বত ৬৩তম স্থানৰ খেলুৱৈ। তেওঁ বেকহেণ্ডত দীঘলীয়া পিম্পল খেলিবলৈ বিশেষত্ব লাভ কৰে। ই এটা ৰবৰ যি প্ৰায়ে শীৰ্ষস্থানৰ খেলুৱৈসকলে নেখেলে। তেওঁ ২০১৮ চনত অৰ্জুন বঁটা আৰু ২০২০ চনত দেশৰ ক্ৰীড়া জগতৰ সৰ্বোচ্চ সন্মান ৰাজীৱ গান্ধী খেলৰত্ন বঁটা লাভ কৰে।
প্ৰাৰম্ভিক জীৱন
১৯৯৫ চনৰ ১৫ জুনত তিনি সন্তানৰ ভিতৰত আটাইতকৈ সৰু হিচাপে মণিকা বাত্ৰাৰ জন্ম হৈছিল। তেওঁ দিল্লীৰ নাৰাইনা বিহাৰৰ বাসিন্দা। চাৰি বছৰ বয়সতে তেওঁ টেবুল টেনিছ খেলিবলৈ আৰম্ভ কৰিছিল। তেওঁৰ বায়েক আঞ্চল আৰু ককায়েক চাহিল দুয়ো টেবুল টেনিছ খেলিছিল বায়েকে তেওঁৰ প্ৰাৰম্ভিক খেলৰ কেৰিয়াৰৰ সময়ত তেওঁৰ ওপৰত প্ৰভাৱ পেলাইছিল। ৰাজ্যিক পৰ্যায়ৰ ৮ বছৰৰ তলৰ টুৰ্ণামেণ্টত এখন খেল জিকাৰ পিছত বাত্ৰাই প্ৰশিক্ষক সন্দীপ গুপ্তাৰ অধীনত প্ৰশিক্ষণ লোৱাৰ সিদ্ধান্ত লয়। প্ৰশিক্ষকে তেওঁক হংস ৰাজ মডেল স্কুললৈ বদলি কৰিবলৈ পৰামৰ্শ দিছিল য'ত তেওঁ তেওঁৰ টেবুল টেনিছ একাডেমী চলাইছিল।
মণিকায়ে কিশোৰ কালত বহুতো মডেলিং অফাৰ গ্ৰহণ কৰিছিল। তেওঁ ১৬ বছৰ বয়সত ছুইডেনৰ পিটাৰ কাৰ্লচন একাডেমীত প্ৰশিক্ষণ লবলৈ লাভ কৰা বৃত্তি অস্বীকাৰ কৰিছিল। টেবুল টেনিছত "মনোযোগ" দিবলৈ তেওঁ পঢ়া এৰি যোৱাৰ আগতে এবছৰৰ বাবে যীচু আৰু মেৰী মহাবিদ্যালয়ত অধ্যয়ন কৰিছিল।
খেলুৱৈ জীৱন
২০১১ চনত মণিকায়ে চিলি অপেনৰ ২১ বছৰৰ অনুৰ্ধ শ্ৰেণীত ৰূপৰ পদক জয় কৰে। তেওঁ গ্লাছগোত ২০১৪ চনৰ কমনৱেলথ গেমছত ভাৰতক প্ৰতিনিধিত্ব কৰিছিল। ইয়াত তেওঁ কোৱাৰ্টাৰ ফাইনেলিষ্ট হয় আৰু লগতে ২০১৪ চনৰ এছিয়ান গেমছত স্থান লাভ কৰে। তেওঁ ২০১৫ চনৰ কমনৱেলথ টেবুল টেনিছ চেম্পিয়নশ্বিপত তিনিটা পদক লাভ কৰে। ইয়াৰে মহিলা দলৰ প্ৰতিযোগিতাত ৰূপৰ পদক (অংকিতা দাস আৰু মৌমা দাসৰ সৈতে) আৰু মহিলা ডাবলছ ইভেণ্ট (অংকিতা দাসৰ সৈতে) আৰু মহিলা একক প্ৰতিযোগিতাত ব্ৰঞ্জৰ পদক জয় কৰে।
তেওঁ ২০১৬ চনৰ গুৱাহাটীত অনুষ্ঠিত দক্ষিণ এছিয় ক্ৰীড়াত তিনিটা সোণৰ পদক লাভ কৰে। ইয়াত তেওঁ মহিলাৰ ডাবলছ ইভেণ্ট (পূজা সহস্ৰবুদ্ধি সৈতে), মিক্স ডাবলছ ইভেণ্ট (এন্থনি অমলৰাজৰ সৈতে) আৰু মহিলা দলৰ প্ৰতিযোগিতা (মৌমা দাস আৰু শামিনী কুমাৰেচনৰ সৈতে) সোণৰ পদক লাভ কৰিছিল। মহিলা একক প্ৰতিযোগিতাৰ ফাইনেলত তেওঁ পৰাজিত কৰা মৌমা দাসৰ সৈতে খেলত মণিকায়ে চতুৰ্থ সোণৰ পদক অস্বীকাৰ কৰে। তেওঁ ২০১৬ চনৰ এপ্ৰিলত যোগ্যতা প্ৰতিযোগিতাৰ দক্ষিণ এছিয়া গোটজয় কৰি ব্ৰাজিলৰ ৰিঅ' ডি জেনেৰিঅ'ত অনুষ্ঠিত ২০১৬ চনৰ গ্ৰীষ্মকালীন অলিম্পিকৰ মহিলা একক প্ৰতিযোগিতাৰ বাবে যোগ্যতা অৰ্জন কৰে। অৱশ্যে ২০১৬ চনৰ অলিম্পিকত তেওঁৰ উপস্থিতি কম সময়ৰ বাবে আছিল। যিহেতু তেওঁ মহিলাৰ ব্যক্তিগত খেলৰ প্ৰথম ৰাউণ্ডত পোলেণ্ডৰ কাতাৰজাইনা গ্ৰ্জিবোস্কাৰ পৰা পৰাজিত হৈছিল।
তেওঁ অষ্ট্ৰেলিয়াৰ গল্ডকষ্টত অনুষ্ঠিত ২০১৮ চনৰ কমনৱেলথ গেমছত চাৰিবাৰৰ স্বৰ্ণ পদক বিজয়ী আৰু ডিফেণ্ডিং চেম্পিয়ন ছিংগাপুৰৰ বিৰুদ্ধে ফাইনেলত ভাৰতীয় মহিলা দলক স্বৰ্ণ পদক জয়লৈ লৈ গৈছিল। ২০০২ চনত এই খেল অন্তৰ্ভুক্ত হোৱাৰ পিছত ছিংগাপুৰৰ মহিলা টেবুল টেনিছ দলটো কেতিয়াও কমনৱেলথ গেমছত পৰাজিত হোৱা নাছিল। মণিকায়ে ফাইনেলত ভাৰতৰ ৩-১ জয়ত বিশ্বৰ ৪ নম্বৰ ফেং টিয়ানৱেইৰ লগতে জাউ ইহানক পৰাজিত কৰিছিল।
২০১৮ চনৰ কমনৱেলথ গেমছত স্বৰ্ণ পদকৰ সংঘৰ্ষত চিংগাপুৰৰ ডিফেণ্ডিং চেম্পিয়ন ফেং টিয়ানৱেই আৰু ইউ মেনগ্যুৰ পৰা পৰাজিত হোৱা মণিকা আৰু মৌমা দাসে মহিলাৰ ডাবলছ শ্ৰেণীত ভাৰতৰ প্ৰথম ৰূপৰ পদক জয় কৰিছিল। তেওঁ ছিংগাপুৰৰ ইউ মেনগিউক পৰাজয় কৰি কমনৱেলথ টেবুল টেনিছ ব্যক্তিগত সোণৰ পদক লাভ কৰা প্ৰথম ভাৰতীয় মহিলাত পৰিগণিত হয়। তেওঁ অংশগ্ৰহণ কৰা ৪টা প্ৰতিযোগিতাত ৪টা পদক জিকিছিল যাৰ ভিতৰত ২টা হৈছে সোণ, ১টা ৰূপ আৰু ১টা ব্ৰঞ্জ পদক।
২০১৮ চনত ১২ ডিচেম্বৰ তাৰিখে তেওঁ আইটিটিএফৰ দ্বাৰা "দি ব্ৰেকথ্ৰু ষ্টাৰ এৱাৰ্ড" লাভ কৰা একমাত্ৰ ভাৰতীয় হিচাপে পৰিগণিত হয়।
২০২০ চনত তেওঁ ২০২০ টকিঅ' অলিম্পিকত মহিলা দলৰ প্ৰতিযোগিতাত ভাৰতৰ বাবে স্থান সুৰক্ষিত কৰিবলৈ ব্যৰ্থ হৈছিল যেতিয়া তেওঁ টকিঅ' ২০২০ কোৱালিফায়াৰ কোৱাৰ্টাৰ ফাইনেলৰ আৰম্ভণি খেলত ফ্ৰান্সৰ মেৰী মিগোটৰ পৰা ২-৩ ত পৰাজিত হৈছিল। তেওঁ ২০১৮ চনত অৰ্জুন বঁটা আৰু ২০২০ চনত দেশৰ ক্ৰীড়া জগতৰ সৰ্বোচ্চ সন্মান ৰাজীৱ গান্ধী খেলৰত্ন বঁটা লাভ কৰে।
সংবাদ মাধ্যমত
মণিকাক ফেমিনা আলোচনীৰ জুলাই ২০১৮ৰ সংস্কৰণৰ আৱৰণত প্ৰদৰ্শিত কৰা হৈছিল। তেওঁক ২০১৮ চনৰ নৱেম্বৰৰ সংস্কৰণত ভগ আলোচনীতো প্ৰদৰ্শন কৰা হৈছিল।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতৰ টেবুল টেনিছ খেলুৱৈ শ্ৰেণী:ভাৰতীয় অলিম্পিক প্ৰতিযোগী শ্ৰেণী:অৰ্জুন বঁটা বিজয়ী শ্ৰেণী:মেজৰ ধ্যান চান্দ খেলৰত্ন বঁটা বিজয়ী
আকাশবাণী
আকাশবাণী (All India Radio; आकाशवाणी) ভাৰতৰ এটা অনাতাঁৰ সম্প্ৰচাৰ সেৱা আৰু প্ৰচাৰ ভাৰতীৰ এটা অংশ। ১৯৩০ চনত, প্ৰতিষ্ঠা হোৱা অল ইণ্ডিয়া ৰেডিঅ'ক ১৯৫৬ চনত আধিকাৰিকভাবে আকাশবাণী নামকৰণ কৰা হয়। আকাশবাণী বিশ্বৰ অন্যতম বৃহৎ অনাতাঁৰ সম্প্ৰচাৰক। ইয়াৰ প্ৰধান কাৰ্যালয় নতুন দিল্লীৰ আকাশবাণী ভৱনত অৱস্থিত। এইটো ভৱনত দূৰদৰ্শনৰ কাৰ্যালয়ো আছে।
ইতিহাস
১৯২৭ চনত কেইটামান ৰেডিঅ' ক্লাবৰ সহযোগত ব্ৰিটিছ ভাৰতত প্ৰথম অনাতাঁৰ সম্প্ৰচাৰ আৰম্ভ হৈছিল। ১৯২৬ চনত হোৱা এখন চুক্তি মৰ্মে বেচৰকাৰী ইণ্ডিয়ান ব্ৰ'ডকাষ্টিং কোম্পানীক (IBC) দুটা অনাতাঁৰ কেন্দ্ৰ স্থাপন কৰাৰ বাবে কৰ্তৃত্ব প্ৰদান কৰা হৈছিল। সেই অনুসৰি ১৯২৭ চনৰ ২৩ জুলাইত বোম্বাই কেন্দ্ৰ আৰু একে বছৰৰে ২৬ আগষ্টত কলকাতা কেন্দ্ৰৰ কাৰ্যসূচী আৰম্ভ হয়। ১৯৩০ চনৰ ১ মাৰ্চত ইণ্ডিয়ান ব্ৰ'ডকাষ্টিং কোম্পানীৰ কাম-কাজ বন্ধ হৈ যোৱাত চৰকাৰে ১৯৩০ চনৰ ১ এপ্ৰিলত 'ইণ্ডিয়ান ষ্টেট ব্ৰ'ডকাষ্টিং চাৰ্ভিচ' গঠন কৰি অনাতাঁৰ সম্প্ৰচাৰ আৰম্ভ কৰে। দুবছৰ পৰীক্ষামূলকভাৱে কাৰ্যসূচী সম্প্ৰচাৰ কৰাৰ অন্তত ১৯৩২ চনৰ মে মাহৰ পৰা স্থায়ীভাৱে কাৰ্যসূচী সম্প্ৰচাৰ আৰম্ভ হয়। ১৯৩৬ চনৰ ৮ জুনৰ পৰা এই কোম্পানীটো অল ইণ্ডিয়া ৰেডিঅ' বুলি নতুন নামকৰণ হয়।
১৯৩৯ চনৰ ১ অক্টোবৰৰ পৰা পুষ্টু ভাষাৰ কাৰ্যসূচীৰে অল ইণ্ডিয়া ৰেডিঅ'ই বহিঃসেৱা আৰম্ভ কৰে। প্ৰকৃততে আফগানিস্থান, ইৰান আৰু আৰৱীয় দেশসমূহক উদ্দেশি জাৰ্মানীয়ে কৰা উদ্দেশ্যধৰ্মী (propaganda) অনাতাঁৰ সম্প্ৰচাৰক প্ৰতিহত কৰিবলৈ এই বহিঃসেৱা কাৰ্যসূচী আৰম্ভ কৰা হৈছিল। ভাৰতে স্বাধীনতা লাভ কৰাৰ আগলৈকে দেশখনত মাত্ৰ ৬টাহে অনাতাঁৰ কেন্দ্ৰ আছিল। এই কেইটা হ'ল- দিল্লী, বোম্বাই, মাদ্ৰাজ, লক্ষ্ণৌ, কলকাতা আৰু টিৰুচী। অনাতাঁৰ গ্ৰাহক যন্ত্ৰৰ সংখ্যা আছিল ২,৭৫,০০০। ১৯৫৬ চনত অল ইণ্ডিয়া ৰেডিঅ'ৰ আধিকাৰিক নাম আকাশবাণী কৰা হয়। ১৯৫৭ চনৰ ৩ অক্টোৱৰ তাৰিখে ৰেডিঅ' চিলোনৰ (Radio Ceylon) সৈতে প্ৰতিদ্বন্দ্বিতা কৰিবলৈ বিবিধ ভাৰতী সেৱা উন্মোচন কৰা হয়। ১৯৫৯ চনত আকাশবাণীয়ে দিল্লী মহানগৰত দূৰদৰ্শন সেৱা আৰম্ভ কৰে। ১৯৭৬ চনৰ ১ এপ্ৰিলত দূৰদৰ্শন আকাশবাণীৰ পৰা পৃথক হৈ যায়। প্ৰথম এফ এম সেৱা বৰ্তমানৰ চেন্নাইত আৰম্ভ হয় ১৯৭৭ চনৰ ২৩ জুলাইৰ দিনা।
১৯৩৬ চনত এম ভি গোপালাস্বামীয়ে তেওঁৰ বাসস্থান "বিত্তাল বিহাৰ"ত (বৰ্তমান মহীশূৰৰ আকাশবাণী চৌহদৰ পৰা ২০০ গজ আঁতৰত ) দেশৰ প্ৰথমটো ব্যক্তিগত অনাতাঁৰ কেন্দ্ৰ স্থাপন কৰা সময়তে "আকাশবাণী" শব্দটোৰ উদ্ভাৱন কৰিছিল। ই এটা সংস্কৃত ভাষাৰ আৰু হিন্দু পৌৰাণিক কথাৰ সৈতে জড়িত শব্দ।
বাহ্যিক সংযোগ
শ্ৰেণী:গণমাধ্যম শ্ৰেণী:ভাৰতৰ চৰকাৰী সংস্থা
ছন্দঃপূৰ্ণ চক্ৰ
ছন্দঃপূৰ্ণ চক্ৰ প্ৰতি ২৪ ঘণ্টাৰ বাবে নিদ্ৰা-জাগ্ৰত চক্ৰ আৰু কাৰ্য নিয়ন্ত্ৰণ কৰা এক প্ৰাকৃতিক আৰু অভ্যন্তৰীণ প্ৰক্ৰিয়া। ই ২৪ ঘণ্টাজুৰি চলা যিকোনো অভ্যন্তৰীণ জৈৱিক প্ৰক্ৰিয়াক সূচায়। জৈৱিক ঘড়ীয়ে নিয়ন্ত্ৰণ কৰা এনে কাৰ্য উদ্ভিদ, প্ৰাণী, ভেঁকুৰ আৰু চায়ান'বেক্টেৰিয়াত দেখা পোৱা যায়।
circadian শব্দটো লেটিন circa ("প্ৰায়") আৰু diēm ("দিন")-ৰ পৰা আহিছে। ২৪ ঘণ্টাৰ বাবে দোলন হোৱা প্ৰক্ৰিয়াবোৰক সাধাৰণতে আহ্নিক ছন্দ (diurnal rhythms) বোলা হয়; অভ্যন্তৰীণ প্ৰকৃতি নিৰূপণ নোহোৱালৈকে সেইবোৰক ছন্দঃপূৰ্ণ চক্ৰ বুলিব নালাগে।
ছন্দঃপূৰ্ণ চক্ৰ অভ্যন্তৰীণ বা স্বয়ংসম্পূৰ্ণ যদিও এইবোৰে পোহাৰ, তাপ আৰু জাৰণ-বিজাৰণ প্ৰক্ৰিয়াৰ দৰে বাহ্যিক সংকেত (zeitgeber)-ৰ সহায়ত স্থানীয় পৰিবেশৰ লগত খাপ খাব পাৰে।
দ্ৰ'চ'ফিলিয়া গণৰ মাখিত "ছন্দঃপূৰ্ণ চক্ৰ নিয়ন্ত্ৰণৰ আণৱিক কাৰ্যপ্ৰণালী আৱিষ্কাৰৰ বাবে" জেফ্ৰি চি. হল, মাইকেল ৰছবাশ্ব আৰু মাইকেল ডব্লিউ. ইয়ং-ক ২০১৭ চনত শৰীৰতত্ত্ব বা চিকিৎসা বিজ্ঞানৰ নোবেল বঁটা প্ৰদান কৰা হৈছিল।
মাপকাঠী
ছন্দঃপূৰ্ণ বুলি ক'বৰ বাবে এটা জৈৱিক ছন্দ‌ই তিনিটা সাধাৰণ মাপকাঠী পূৰণ কৰিব লাগে:
বাহ্যিক সংযোগ
শ্ৰেণী:জীৱবিজ্ঞান
চিটিবেংক ইণ্ডিয়া
thumb|Citi চিটিবেংক ইণ্ডিয়া হৈছে ভাৰতৰ এটা বিদেশী বেংক যাৰ সম্পূৰ্ণ সেৱা অনশ্বৰ প্লেটফৰ্ম। ইয়াৰ ভাৰতীয় মুখ্য কাৰ্য্যালয় বন্দ্ৰ কুৰ্লা কমপ্লেক্স, মুম্বাই, মহাৰাষ্ট্ৰত। ই চিটি গ্ৰুপৰ এক সহযোগী প্ৰতিষ্ঠান।
ইতিহাস
১৯০২ চনত কলকাতাত প্ৰতিষ্ঠা হোৱা চিটিবেংকৰ ইতিহাস বহু পুৰণি। বৰ্তমান চিটি ইণ্ডিয়াৰ স্বত্বাধিকাৰী চিটিগ্ৰুপ দেশৰ বিত্তীয় সেৱাত প্ৰত্যক্ষ বিদেশী বিনিয়োগকাৰীৰ ভিতৰত অন্যতম। চিটিয়ে ভাৰতত আৰম্ভণিৰ উদ্ভাৱন যেনে এটিএম, ক্ৰেডিট কাৰ্ড, ২৪ ঘণ্টীয়া ফোন বেংকিং, ইণ্টাৰনেট বেংকিং, আৰু তৎক্ষণাত এছএমএছ সতৰ্কবাণী আদিৰ প্ৰৱৰ্তন কৰিছিল।
প্ৰস্থান
ভাৰতত ১১৯ বছৰ কটোৱাৰ পাছত ২০২১ চনৰ ১৫ এপ্ৰিলত চিটিবেংকে পুনৰ্গঠন পৰিকল্পনাৰ অংশ হিচাপে ভাৰতকে ধৰি ১৩খন বজাৰৰ কনজিউমাৰ বেংকিং ব্যৱসায়ৰ পৰা বাহিৰ হ’ব বুলি কয়।
তথ্য সংগ্ৰহ
শ্ৰেণী:বিত্তীয় প্ৰতিষ্ঠান
ওলন্দাজ ভাষা
ওলন্দাজ ভাষা মূলতঃ ইউৰোপৰ নেডাৰলেণ্ডচ আৰু বেলজিয়াম দেশত প্ৰচলিত ইণ্ডো-ইউৰোপীয়ান ভাষা পৰিয়ালৰ অন্তৰ্গত পশ্চিম জাৰ্মানীয় মূলৰ এক ভাষা। প্ৰায় ২.৩ কোটি লোকৰ ই মাতৃভাষা আৰু প্ৰায় ৫০ লাখ লোকৰ দ্বিতীয় ভাষা। ওলন্দাজ ভাষা নেডাৰলেণ্ডচৰ একমাত্ৰ চৰকাৰী ভাষা হোৱাৰ লগতে বেলজিয়াম, ছুৰিনাম, আৰুবা, কুৰাকাঅ’, আৰু ছিণ্ট মাৰ্টেনত অধিকাৰীক স্থিতি লাভ কৰিছে। ইংৰাজী ভাষা আৰু জাৰ্মান ভাষাৰ পাছতে ওলন্দাজ ভাষা বহুলভাৱে প্ৰচলিত তৃতীয় জাৰ্মানীয় মূলৰ ভাষা। ইংৰাজী ভাষাত ইয়াক ডাটচ্‌ (Dutch) নামেৰে আৰু ওলন্দাজ ভাষাত ইয়াক নেডাৰ্লাণ্ট্‌চ্‌ (Nederlands) নামেৰে জনা যায়।
প্ৰচলন
নেডাৰলেণ্ডচৰ মূল ভূখণ্ডৰ বাহিৰে ওলন্দাজ ভাষাৰ প্ৰচলন বেলজিয়ামৰ উত্তৰাঞ্চলত আছে। বেলজিয়ামত প্ৰচলিত ওলন্দাজ ভাষাৰ এই উপভাষাটো ফ্লেমিচ্‌ নামেৰে জনা যায়। বৃহত্তৰ নেডাৰলেণ্ডচ সাম্ৰাজ্যৰ অন্তৰ্গত আৰুবা, কুৰাকাঅ’, আৰু ছিণ্ট মাৰ্টেনত ওলন্দাজ ভাষাৰ প্ৰচলন আছে। দক্ষিণ আমেৰিকাৰ দেশ ছুৰিনামতো এই ভাষাৰ বহুল প্ৰচাৰ আছে। নগণ্য পৰিমাণৰ ওলন্দাজ ভাষিক সংখ্যালঘু ফ্ৰান্স, জাৰ্মানী আৰু ইণ্ডোনেছিয়াত বাস কৰে। আনহাতে আমেৰিকা যুক্তৰাষ্ট্ৰ, কানাডা আৰু অষ্ট্ৰেলিয়াত প্ৰায় ৫০ লাখ ওলন্দাজ ভাষী প্ৰবাসীয়ে বাস কৰে। দক্ষিণ আফ্ৰিকা আৰু নামিবিয়াৰ প্ৰায় ১.৬ কোটি লোকৰ মাতৃভাষা আফ্ৰিকান্স ভাষা ওলন্দাজ ভাষাৰ পৰা বিকশিত এক কন্যা ভাষা। এই দুই ভাষাৰ ভাষিকসকলে ইজনে সিজনৰ কথা বুজিব পাৰে।
বাহ্যিক সংযোগ
শ্ৰেণী:ভাষা শ্ৰেণী:ইউৰোপৰ ভাষা
মায়াবৃত্ত
মায়াবৃত্ত হৈছে অসমীয়া ঔপন্যাসিকা ৰীতা চৌধুৰীৰ দ্বাৰা ৰচিত এখন উপন্যাস। পুতি নামৰ এজনী অকণমানি ছোৱালী হৈছে কাহিনীটোৰ মূল চৰিত্ৰ। যি সময়ত মানুহৰ মনত দয়া মমতা সকলো শেষ হৈ প্ৰকৃতি আইক ধ্বংস কৰাত উন্মাদ হৈ পৰিছে, সেই একে সময়তে কণমানি পুতি আৰু তাইৰ একমাত্ৰ বন্ধু সুবৰ্ণৰ মনটোৱে কিদৰে প্ৰকৃতি ৰক্ষাৰ বাবে হাহাকাৰ কৰি উঠিছে, সেয়া কাহিনীটোৰ মূল বিষয়বস্তু।
লেখকৰ পৰিচয়
ড॰ ৰীতা চৌধুৰী (জন্ম:২০ আগষ্ট, ১৯৬০) অসমীয়া সাহিত্য জগতৰ এগৰাকী কবি, ঔপন্যাসিক আৰু সাহিত্য অকাডেমি বঁটা বিজয়ী লেখিকা। তেখেতৰ জন্ম হৈছিল অৰুণাচল প্ৰদেশৰ টিৰাপত। পিতৃৰ নাম বিৰজানন্দ চৌধুৰী। তেখেত নেচনেল বুক ট্ৰাষ্ট, ভাৰতৰ সঞ্চালক পদত অধিস্থিত আছিল৷ সম্প্ৰতি তেখেত কটন মহাবিদ্যালয়ৰ ৰাজনীতি বিজ্ঞান বিভাগৰ জ্যেষ্ঠ প্ৰবক্তাৰূপে কাৰ্যনিৰ্বাহ কৰি আছে।
তথ্যসূত্ৰ
শ্ৰেণী:অসমীয়া গ্ৰন্থ শ্ৰেণী:অসমীয়া উপন্যাস
ভাৰতৰ পৰিচয় নথিপত্ৰ সমূহ
ভাৰতত লেনদেন আৰু চৰকাৰী লাভা-লাভ প্ৰাপ্ত কৰিবলৈ ভাৰতৰ পৰিচয় নথিপত্ৰ ক্ৰমান্বয়ে ব্যৱহাৰ কৰা হয়।
যদিও কোনো এটা বাধ্যতামূলক দস্তাবেজ নাই, নিম্নলিখিত নথিপত্ৰবোৰ ৰাষ্ট্ৰীয় পৰিচয় দস্তাবেজ হিচাপে ব্যৱহাৰ কৰা হয়।
পৰিচয় নথিপত্ৰবোৰ একাধিক উদ্দেশ্যৰ বাবে ব্যৱহাৰ কৰা হয়:-
ভাৰতত অত্যাধিক পৰিচয় প্ৰণালী আছে, আৰু সেইবোৰ ধাৰাবাহিকভাৱে গ্ৰহণ কৰা নহয়। ইয়াৰ সমাধান হিচাপে, ভাৰত চৰকাৰে ২০১৪ চনত আধাৰ কাৰ্ড প্ৰৱৰ্তন কৰিছিল, যিটো ভাৰতত সৰ্বাধিক স্বীকৃত চিনাক্তকৰণ দস্তাবেজ আৰু যিকোনো বয়সৰ ব্যক্তিয়ে সহজে প্ৰাপ্ত কৰিব পাৰে।
তথ্যসূত্ৰ
শ্ৰেণী:ভাৰতীয় নথি-পত্ৰ
নিৰূপা ৰয়
নিৰূপা ৰয় (জন্ম কোকিলা কিশোৰচন্দ্ৰ বুলচাৰা; Nirupa Roy; નિરુપા રોય; ৪ জানুৱাৰী ১৯৩১- ১৩ অক্টোবৰ ২০০৪) হিন্দী ছবিৰ পাৰ্শ্ব চৰিত্ৰত অভিনয় কৰা এগৰাকী ভাৰতীয় অভিনেত্ৰী আছিল। তেওঁক ট্ৰেজেদী আৰু শোকাতুৰ চৰিত্ৰত অভিনয় পাৰদৰ্শিতাৰ বাবে জনা গৈছিল আৰু সেয়েহে হিন্দী চলচ্চিত্ৰ পৰিসৰত তেওঁ নিৰ্বিবাদে দুখৰ ৰাণী নাম পাইছিল। ১৯৪৬ চনৰ পৰা ১৯৯৯ চনলৈ অভিনয় জগতত সক্ৰিয় হৈ থকা ৰয়ে মাকৰ ভূমিকাত কৰা অভিনয়ৰ বাবে স্মৰণীয় হৈ ৰব। তেওঁ তিনিবাৰ সহযোগী অভিনেত্ৰীৰ ফিল্মফেয়াৰ বঁটা পোৱাৰ উপৰি ফিল্মফেয়াৰ জীৱনজোৰা সাধনা বঁটাও লাভ কৰিছিল।
জীৱন পৰিক্ৰমা
নিৰূপাৰ জন্মৰ নাম কোকিলা কিশোৰতন্দ্ৰ বুলচাৰা। গুজৰাটৰ বলসাদৰ কলৱাড়াত তেওঁৰ জন্ম হৈছিল। ১৫ বছৰ বয়সত কমল ৰয়ৰ সৈতে তেওঁ বিবাহ পাশত আবদ্ধ হয়। তেওঁলোকৰ দুটা সন্তান- যোগেশ আৰু কিৰণ ৰয়। মাকৰ মৃত্যুৰ পিছত দুয়োটা সন্তানে নিৰূপা ৰয়ৰ সম্পত্তিক লৈ বিবাদত লিপ্ত হয়, যিটোৱে বাতৰি আৰু প্ৰচাৰ মাধ্যমৰ দৃষ্টি আকৰ্ষণ কৰে।
২০০৪ চনৰ ১৩ অক্টোবৰত মুম্বাইত হৃদৰোগত আক্ৰান্ত হৈ তেওঁৰ মৃত্যু হয়। মৃত্যুৰ সময়ত তেওঁৰ বয়স আছিল ৭৩ বছৰ।
দিৱাৰ ছবিৰ তেওঁৰ সংলাপ জনমানসত বিশেষ প্ৰভাৱ পেলাইছিল। এই ছবিত তথা আৰু কেইখনমান উল্লেখযোগ্য ছবিত তেওঁ কৰা অভিনয় হিন্দী চলচ্চিত্ৰত মাইলৰ খুঁটি হৈ ৰব।
বাহ্যিক সংযোগ
শ্ৰেণী:ভাৰতীয় অভিনেত্ৰী শ্ৰেণী:হিন্দী চলচ্চিত্ৰৰ অভিনেত্ৰী শ্ৰেণী:ফিল্মফেয়াৰ বঁটা বিজয়ী শ্ৰেণী:গুজৰাটী ব্যক্তি
শকুন্তলা চৌধুৰী
শকুন্তলা চৌধুৰী (Shakuntala Choudhary; জন্ম:২৫ জুন, ১৯২০ – ২০ ফেব্ৰুৱাৰী, ২০২২), জনপ্ৰিয় নাম শকুন্তলা বাইদ’, এগৰাকী গান্ধীবাদী ভাৰতীয় সমাজ কৰ্মী। বিট্ৰিছৰ শাসন কালত অসমত জন্মগ্ৰহণ কৰা শকুন্তলা চৌধুৰী গান্ধীবাদী জীৱন শৈলী জনপ্ৰিয়কৰণৰ বাবে তেওঁৰ প্ৰতিশ্ৰুত আৰু একনিষ্ঠ কৰ্মৰ বাবে জনাজাত। ২০২২ চনৰ ২৬ জানুৱাৰী তাৰিখে ভাৰত চৰকাৰে তেওঁক পদ্মশ্ৰী বঁটাৰে বিভূষিত কৰিছিল।
জীৱনপঞ্জী
কম বয়সতে, ১৯৪৭ চনত, চৌধুৰীয়ে কস্তুৰবা গান্ধী নেচনেল মেম’ৰিয়েল ট্ৰাষ্টৰ (কেজিএনএমটি) অসম শাখাত যোগদান কৰে আৰু গোটেই জীৱন ট্ৰাষ্টৰ সৈতে তেওঁৰ সম্পৰ্ক অব্যাহত ৰাখে। ন্যাসৰ অসম শাখা গুৱাহাটীৰ দক্ষিণ শৰণীয়া পাহাৰত অৱস্থিত। কস্তুৰবা আশ্ৰম বা শৰণীয়া আশ্ৰম নামেৰে জনাজাত ট্ৰাষ্টৰ এই শাখাটো ১৯৪৬ চনৰ ৯ জানুৱাৰীত মহাত্মা গান্ধীয়ে নিজেই উদ্বোধন কৰিছিল।
গুৱাহাটীৰ সন্দিকৈ ছোৱালী মহাবিদ্যালয়ত শিক্ষা গ্ৰহণ কৰা শকুন্তলা চৌধুৰী গুৱাহাটীৰ তাৰিণীচৰণ চৌধুৰী (চমুকৈ টিচি) স্কুলৰ শিক্ষক ৰূপে কৰ্মৰত আছিল। বিদ্যালয়ৰ শিক্ষক ৰূপে কাৰ্যনিৰ্বাহ কৰি থকাৰ সময়তে, শকুন্তলা অমলপ্ৰভা দাস নামৰ এগৰাকী গান্ধীবাদী ভক্তৰ সংস্পৰ্শলৈ আহে, যাৰ দেউতাকে আশ্ৰম স্থাপনৰ বাবে তেওঁক শৰণীয়া পাহাৰৰ সম্পত্তি দান কৰিছিল। অমলপ্ৰভা দাসৰ অনুৰোধ অনুসৰি, চৌধুৰীয়ে আশ্ৰমত যোগদান কৰে আৰু ‘গ্ৰাম সেৱিকা বিদ্যালয়’ চলোৱাৰ লগতে কেজিএনএমটিৰ অসম শাখা পৰিচালনা কৰাত সহায়ৰ হাত আগবঢ়ায়। এসময়ত তেওঁ ট্ৰাষ্ট শাখাৰ কাৰ্যালয় সচিব হয় আৰু একেসময়তে টিচি স্কুলত শিক্ষক হিচাপেও কাম কৰে। শকুন্তলা চৌধুৰীয়ে ১৯৫৫ চনত অমলপ্ৰভা দাসৰ পৰা কেজিএনএমটিৰ মুৰব্বীৰ খিতাপ লাভ কৰে আৰু ২০ বছৰ ধৰি সেই পদত অধিষ্ঠিত হৈ থাকে। এই সময়ছোৱাত তেওঁ চীনা আক্ৰমণ, তিব্বতীয় শৰণাৰ্থী সংকট, ১৯৬০ চনৰ ভাষাৰ আলোড়ন আদিৰ দৰে বহুতো ঘটনাৰ সাক্ষী হয়। তেওঁ আন্তঃৰাষ্ট্ৰীয় সীমাত শান্তি সেনা কাৰ্যকলাপৰ আয়োজন কৰিছিল।
বিনোৱা ভাৱেৰ সৈতে সম্পৰ্ক
ভূ-দান আন্দোলনৰ হোতা বিনোৱা ভাৱেৰ সৈতে চৌধুৰী ওতপ্ৰোতভাৱে জড়িত আছিল। তেওঁ বিনোৱা ভাৱেৰ সৈতে অসমৰ চুকে-কোণে থকা বিভিন্ন অঞ্চললৈ গৈছিল আৰু তেওঁৰ বক্তৃতাবোৰ হিন্দীৰ পৰা অসমীয়ালৈ অনুবাদ কৰাত সহায় কৰিছিল। ভাৱে প্ৰতিষ্ঠা কৰা অসম অৰুণাচল সীমান্তৰ মৈত্ৰী আশ্ৰমৰ নেতৃত্ব দিছিল শকুন্তলাই। শকুন্তলা ভূ-দান আন্দোলনৰ অন্তিম পৰ্যায়ত, অসমত বিনোৱা ভাৱে হাতত লোৱা ডেৰ বছৰীয়া পদযাত্ৰাৰো সক্ৰিয় অংশগ্ৰহণকাৰী আছিল।
বিনোৱা ভাৱে বিভিন্ন ভাষিক গোটৰ মাজত দেৱনাগৰী লিপিৰ প্ৰচাৰত আগ্ৰহী আছিল আৰু তেওঁৰ দৃষ্টান্ত গ্ৰহণ কৰি শকুন্তলা চৌধুৰীয়ে দেৱনাগৰী লিপিত "অসমীয়া বিশ্ব নগৰী" নামে এখন মাহেকীয়া আলোচনী আৰম্ভ কৰিছিল আৰু বহু বছৰ তাৰ সম্পাদক হৈ আছিল। আলোচনীখন এতিয়াও গান্ধীবাদী আদৰ্শ, চিন্তা আৰু আধ্যাত্মিকতাৰ ওপৰত আলোকপাত কৰি প্ৰকাশ হৈ আছে। চৌধুৰী ১৯৭৮ চনত বিনোৱা ভাৱে আৰম্ভ কৰা "গৰু বধ ৰোধ সত্যাগ্ৰহ"ৰ সৈতেও জড়িত আছিল।
মৃত্যু
২০২২ চনৰ ২০ ফেব্ৰুৱাৰী তাৰিখে, ১০২ বছৰ বয়সত শকুন্তলা চৌধুৰীৰ মৃত্যু হয়।
ববিতা কুমাৰী
ব্যক্তিগত জীৱন আৰু পৰিয়াল
ববিতা, গীতা ফোগাটৰ সৰু ভগ্নী, যিয়ে কমনৱেলথ গেমছত মহিলাৰ মল্লযুদ্ধত ভাৰতৰ প্ৰথমটো স্বৰ্ণ পদক জিকিছিল। ববিতা মল্লযোদ্ধা আৰু দ্ৰোণাচাৰ্য বঁটা প্ৰাপক মহাবীৰ সিং ফোগাটৰ কন্যা। গ্লাছগোত অনুষ্ঠিত কমনৱেলথ গেমছত তেওঁৰ এগৰাকী সম্পৰ্কীয় ভাতৃ বিনেশ ফোগাটেও ৪৮ কিলোগ্ৰাম শাখাত স্বৰ্ণ জয় কৰিছিল। ববিতাই তেওঁৰ ভগ্নী আৰু সম্পৰ্কীয় ভাই-ভনীৰ সৈতে গৃহ ৰাজ্য হাৰিয়ানা আৰু দেশৰ বাকী অংশত ছোৱালী আৰু মহিলাসকলৰ প্ৰতি মানসিকতা আৰু মনোভাৱৰ পৰিৱৰ্তনত অৰিহণা যোগাইছে। তাইৰ কনিষ্ঠ ভগ্নী ৰিতু ফোগাটেও এগৰাকী আন্তঃৰাষ্ট্ৰীয় পৰ্যায়ৰ মল্লযোদ্ধা আৰু ২০১৬ কমনৱেলথ ৰেছলিং চেম্পিয়নশ্বিপত সোণৰ পদক জিকিছে। তাইৰ সৰু ভগ্নী, সঙ্গীতা ফোগাটো এগৰাকী মল্লযোদ্ধা। জুন ২০১৯-ত, তেওঁৰ সহকৰ্মী মল্লযোদ্ধা বিবেক সুহাগৰ সৈতে তেওঁৰ বাগদানৰ কথা ঘোষণা কৰে, যাক তেওঁ পিছত একে বছৰৰ নৱেম্বৰ‌‌ মাহত বিবাহ পাশত আৱদ্ধ কৰে। ববিতা ফোগাটে ১২ আগষ্ট ২০১৯ ত বিজেপিত যোগদান কৰিছিল কিন্তু তেওঁ প্ৰথম নিৰ্বাচনত পৰাজিত হৈছিল। তেওঁ আৰু তেওঁৰ স্বামীয়ে ১১ জানুৱাৰী ২০২১ তাৰিখে তেওঁলোকৰ প্ৰথম সন্তান, এটা কেঁচুৱা লৰা আদৰণি জনাইছিল।
২০০৯ কমনৱেলথ ৰেছলিং চেম্পিয়নশ্বিপ
পঞ্জাবৰ জলন্ধৰত অনুষ্ঠিত প্ৰতিযোগিতাখনত ববিতাই মহিলাৰ ফ্ৰীষ্টাইল ৫১ কিলোগ্ৰাম শাখাত সোণৰ পদক অৰ্জন কৰে।
২০১০‌ কমনৱেলথ গেমচ
২০১০ চনৰ কমনৱেলথ গেমছত ববিতাই ০-২, ৪-৫ নম্বৰৰ স্ক'ৰেৰে সোণৰ পদকৰ খেলখনত নাইজেৰিয়াৰ ইফিওমা ক্ৰিষ্টি নৱাইৰ দ্বাৰা পৰাজিত হোৱাৰ পিছত মহিলাৰ ফ্ৰীষ্টাইল ৫১ কিলোগ্ৰাম শাখাত ৰূপৰ পদক অৰ্জন কৰে। 5.
২০১১ কমনৱেলথ ৰেছলিং চেম্পিয়নশ্বিপ
অষ্ট্ৰেলিয়াৰ মেলবৰ্ণত অনুষ্ঠিত প্ৰতিযোগিতাখনত ববিতাই মহিলাৰ ফ্ৰীষ্টাইল ৪৮ কিলোগ্ৰাম শাখাত সোণৰ পদক অৰ্জন কৰে।
২০১২ বিশ্ব মল্লযুদ্ধ চেম্পিয়নশ্বিপ
২০১২ চনৰ বিশ্ব মল্লযুদ্ধ চেম্পিয়নশ্বিপৰ ৰাউণ্ড অফ ১৬ ত, ববিতাই টাইপেইৰ হিচিন-জু চিউৰ মুখামুখি হৈছিল যাক তেওঁ ৫:০ ত পৰাস্ত কৰিছিল। তাইৰ কোৱাৰ্টাৰ ফাইনেলৰ প্ৰতিদ্বন্দ্বী আছিল জাপানৰ ৰিচাকো কাৱাই যাক তাই ৫:০ ত পৰাস্ত কৰি ছেমি ফাইনেলৰ বাবে যোগ্যতা অৰ্জন কৰিছিল। ছেমি ফাইনেলত তেওঁ কানাডাৰ জেছিকা এনি মেৰী মেকডনাল্ডৰ হাতত ১:৩ ত পৰাজিত হয়। তাৰ পিছত তেওঁ ৰাছিয়াৰ জামিৰা ৰাখমানোভাক ৫:০ ত পৰাস্ত কৰি মহিলাৰ ফ্ৰীষ্টাইল ৫১ কিলোগ্ৰাম শাখাত জিকা ব্ৰঞ্জৰ পদকৰ বাবে প্ৰতিদ্বন্দ্বিতা কৰিবলৈ সক্ষম হৈছিল।
২০১৩ এচিয়ান ৰেছলিং চেম্পিয়নশ্বিপ
২০১৩ চনত ভাৰতৰ নতুন দিল্লীত‌ অনুষ্ঠিত এছিয়ান ৰেছলিং চেম্পিয়নশ্বিপ টুৰ্ণামেণ্টত ববিতাই উত্তৰ কোৰিয়াৰ হান কুম-অ'কেৰ সৈতে মহিলাৰ ফ্ৰীষ্টাইল ৫৫ কিলোগ্ৰাম শাখাত ব্ৰঞ্জৰ পদক অৰ্জন কৰে।
২০১৪ কমনৱেলথ গেমছ
২০১৪ কমনৱেলথ গেমছত মহিলাৰ ফ্ৰীষ্টাইল ৫৫ কিলোগ্ৰাম শাখাত, কোৱাৰ্টাৰ ফাইনেলত ববিতাৰ প্ৰথম প্ৰতিদ্বন্দ্বী আছিল স্কটলেণ্ডৰ কেথ্ৰিন মাৰ্শ যাক তেওঁ ৯-২,৪-০ (শ্ৰেণীবিভাজন পইণ্ট ৪:১)ত পৰাস্ত কৰিছিল। ছেমি ফাইনেলত তেওঁৰ প্ৰতিদ্বন্দ্বী আছিল ইংলেণ্ডৰ লুইচা পোৰোগভস্কা যাক তেওঁ 2-0 (শ্ৰেণীবিভাজন পইণ্ট ৫:০) পৰাস্ত কৰিছিল। সোণৰ পদকৰ যুঁজত, তেওঁ কানাডাৰ ব্ৰিটেনি লেভাৰডুৰৰ বিৰুদ্ধে আছিল যাক তেওঁ ৫-০, ৪-২(শ্ৰেণীবিভাজন পইণ্ট ৩:১) পৰাস্ত কৰি সোণৰ পদক জিকিছিল।
২০১৫ এচিয়ান ৰেছলিং চেম্পিয়নশ্বিপ
ববিতাই ২০১৫ চনৰ এছিয়ান ৰেছলিং চেম্পিয়নশ্বিপৰ কোৱাৰ্টাৰ ফাইনেলত কিৰগিজস্তানৰ আব্দি কাদিৰভা এলছাক ১০-০ ব্যৱধানত পৰাস্ত কৰে, অৰ্হতা ৰাউণ্ডত উজবেকিস্তানৰ জুখৰা মুস্তানোভাৰ পৰা একে ব্যৱধানত উন্নত হোৱাৰ পিছত। ববিতাই ফাইনেলত প্ৰৱেশ কৰিবলৈ ব্যৰ্থ হৈছিল কিয়নো তেওঁ উত্তৰ কোৰিয়াৰ পাক য়ং-মিৰ হাতত ছেমিফাইনেল ৰাউণ্ডত, শেষৰ পাঁচ ছেকেণ্ডত পৰাজিত হৈছিল। পোডিয়াম ফিনিছৰ সুযোগ লাভ কৰি ববিতাই ব্ৰঞ্জৰ পদকৰ প্লে-অফত কাজাখস্তানৰ ঝুলডিজ এচিমোভা-তুৰ্তবায়েভাৰ হাতত ৩-৬ ব্যৱধানত পৰাস্ত হয়।
২০১৬ ৰিঅ'অলিম্পিক
ৰিঅ ডি জেনেৰিঅ'ত অনুষ্ঠিত ২০১৬ চনৰ গ্ৰীষ্মকালীন অলিম্পিকৰ বাবে মহিলাৰ মল্লযুদ্ধত ববিতা ভাৰতৰ পৰা তৃতীয় আৰু অন্তিম প্ৰৱেশ হৈছিল। তাই তাইৰ সম্পৰ্কীয় ভাই বিনেশ ফোগাটৰ সৈতে ভাৰতক প্ৰতিনিধিত্ব কৰিছিল। তাই ৰিঅ' গেমছৰ বাবে যোগ্যতা অৰ্জন কৰিছিল যেতিয়া তাইৰ প্ৰতিদ্বন্দ্বীয়ে কোৱালিফাইং টুৰ্ণামেণ্টত ড'পিং পৰীক্ষাত বিফল হৈছিল আৰু কোটা ভাৰতক দিয়া হৈছিল।
দূৰদৰ্শন
ববিতাই তেওঁৰ ফিয়াঞ্চী/প্ৰেমিক বিবেক সুহাগৰ সৈতে নাচ বলিয়ে ২০১৯ ত অংশগ্ৰহণ কৰিছিল।
জনপ্ৰিয় সংস্কৃতি
দংগল চলচ্চিত্ৰখন ২৩ ডিচেম্বৰ ২০১৬ ত মুক্তি পোৱা তাইৰ আৰু তাইৰ ভগ্নীৰ কাহিনীৰ ওপৰত আধাৰিত।
ৰাজনীতি
তেওঁ ২০১৯ চনৰ আগষ্টত প্ৰধানমন্ত্ৰী নৰেন্দ্ৰ মোদীৰ দ্বাৰা শক্তিশালীভাৱে প্ৰভাৱিত হোৱাৰ দাবী কৰি ভাৰতীয় জনতা পাৰ্টিত যোগদান কৰিছিল। তেওঁ ২০১৯ চনৰ অক্টোবৰত হাৰিয়ানা বিধানসভা নিৰ্বাচনত দাদৰী (বিধান সভা সমষ্টি)ৰ পৰা সোমবীৰৰ হাতত পৰাজিত হৈছিল।
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতৰ মল্লযোদ্ধা শ্ৰেণী:ভাৰতীয় ৰাজনীতিবিদ শ্ৰেণী:অৰ্জুন বঁটা বিজয়ী
অইল ইণ্ডিয়া এফ চি
অইল ইণ্ডিয়া ফুটবল ক্লাব অসমৰ দুলীয়াজানস্থিত এক পেছাদাৰী ফুটবল ক্লাব। এই ক্লাবটো ১৯৬৪ চনত ৰাজহুৱা খণ্ডৰ অধীনৰ বৃহৎ প্ৰতিষ্ঠান অইল ইণ্ডিয়া লিমিটেডে প্ৰতিষ্ঠা কৰিছিল। অইল ইণ্ডিয়া এফ চিয়ে বৰদলৈ ট্ৰফী, এ.টি.পি.এ. শ্বিল্ড, স্বাধীনতা দিৱস কাপ, বদৌচা কাপ ইত্যাদি অসমৰ বৃহৎ প্ৰতিযোগিতা সমূহত অংশগ্ৰহণ কৰে। পূৰ্বতে ক্লাবটোৱে প্ৰথম ডিভিজন অসম ৰাজ্যিক প্ৰিমিয়াৰ লীগত অংশগ্ৰহণ কৰিছিল।
ইতিহাস
অইল ইণ্ডিয়া এফ চি ক্লাবটো ১৯৬৪ চনত ৰাজহুৱা খণ্ডৰ অধীনৰ বৃহৎ তৈল প্ৰতিষ্ঠান অইল ইণ্ডিয়া লিমিটেডে উজনি অসমৰ দুলীয়াজানত গঠন কৰে। এই ফুটবল ক্লাবে আই-লীগ দ্বিতীয় ডিভিজন, পূৰ্বৰ ভাৰতীয় ফুটবল প্ৰণালীৰ দ্বিতীয় স্তৰ প্ৰতিযোগিতাৰ প্ৰথম তিনিটা সংস্কৰণত অংশগ্ৰহণ কৰিছিল। ক্লাবটোক অসম তথা উত্তৰ-পূবৰ ভিতৰতে শীৰ্ষ পৰ্যায়ৰ ক্লাব হিচাপে বিবেচিত কৰা হয়।
খেলপথাৰ
দুলীয়াজানৰ ১০,০০০ দৰ্শকৰ ক্ষমতা সম্পন্ন নেহৰু ময়দানক অইল ইণ্ডিয়া এফ চিয়ে নিজৰ ঘৰুৱা খেলপথাৰ হিচাপে ব্যৱহাৰ কৰে।
বাহ্যিক সংযোগ
শ্ৰেণী:ভাৰতীয় ক্ৰীড়া সংঘ শ্ৰেণী:ভাৰতৰ ফুটবল ক্লাব শ্ৰেণী:অসমৰ ফুটবল ক্লাব
মানু
মানু এগৰাকী ভাৰতীয় অভিনেতা আৰু নৃত্যশিল্পী। সৰ্ণ কদল মান্নান (১৯৯৯) অভিনয়ৰ দ্বাৰা তেওঁৰ আত্মপ্ৰকাশ পোৱাৰ পিছিত মানু অভিনয় জীৱনক বাছি লৈছিল আৰু এগৰাকী নৃত্যশিল্পী হিচাপে তেওঁৰ আবেগক আগবঢ়াই গৈ পাৰফৰ্মিং আৰ্টচ সংন্থা স্থাপন কৰে আৰু গোটেই বিশ্বত নৃত্য-গীতত অংশ লয়। ২০১১ চনত তেখেত অভিনেতা ৰজনীকান্তৰ যেতিয়া ছিংগাপুৰত অসুস্থ স্বাস্থ্যৰ পৰা পুনৰুদ্ধাৰত সহায় কৰাৰ সময়ত পুনৰুত্থিত হয়।
পেচা
মানুৰ বিয়া হোৱাৰ পিছত, তেখেত ছিংগাপুৰলৈ গুচি যায় আৰু ২০১১ চনত সংবাদ মাধ্যমত আকৌ আত্মপ্ৰকাশ পায়, যেতিয়া তেখেত 'ছিংগাইল কুৰুক্ষেত্ৰম' ভাৰতীয় নামেৰে এখন ছিংগাপুৰীয়া চলচ্চিত্ৰ প্ৰচাৰ কৰিছিল আৰু তাৰ পিছত অসুস্থতা পৰা ৰজনীকান্তৰ পুনৰদ্ধাৰত সহায়তাত জড়িত আছিল। চলচ্চিত্ৰটোৰ প্ৰযোজক ৰজনীকান্ত তেওঁৰ ঘনিষ্ঠ আছিল, আৰু ছিংগাপুৰত থকা সময়ত মানুক অনুৰোধ কৰিছিল যে তেখেত অভিনেতাৰ চোৱা-চিতা কৰে যেন। সেই বছৰত, তেখেত এজুথাথা কধাই (Ezhuthatha Kadhai) নামৰ এখন টেলিফিল্মৰ চিত্ৰগ্ৰহণ কৰিবলৈ শ্ৰীলংকাত গৈছিল আৰু কলম্বোৰ এখন মেডিকেল কেম্পত তেওঁৰ পতী সন্দীপ দুৰাহ (এগৰাকী কেঞ্চাৰ ছাৰ্জন আছিল)। তেখেত চেন্নাইৰ ভীষ্ম, দি গ্ৰাণ্ডছাৰ, দি পিতামহ প্ৰযোজনাত সহায় কৰিছিল, য’ত পৰিচালক কে বালচন্দ্ৰ, ৰজনীকান্ত আৰু অভিনেতা বিবেক উপস্থিত আছিল। তেখেত তেওঁৰ দ্বিতীয় তামিল চলচ্চিত্ৰ, এনা ছাথাম ইন্দা নেৰাম (২০১৪) ত অভিনয় কৰি আত্মপ্ৰকাশৰ ষোল্ল বছৰ পিছত চতুষ্পদৰ মাকৰ ভূমিকাত অভিনয় কৰিছিল। চলচ্চিত্ৰ পৰিচালক গুৰু ৰমেশ তেওঁক স্ক্ৰিপ্ট বৰ্ণানা কৰিছিল আৰু তেখেত প্ৰাথমিকভাবে তেওঁক জনাইছিল যে তেখেত চলচ্চিত্ৰত অভিনয় কৰিবলৈ আগ্ৰহী নহয়। পিছত তেখেক তেওঁক আৰু ছিংগাপুৰ ভিত্তিক নাট্য অভিনেতা পুৰৱালান অভিনেতা ৰজনীকান্তৰ লগত সাক্ষাৎ কৰিবলৈ যায় আৰু তেওঁৰ স্ক্ৰিপ্টটো তেওঁৰ সমূখত বৰ্ণনা কৰিছিল। ৰজনীকান্তৰ পৰামৰ্শত অৱশেষত মানু চলচ্চিত্ৰ অভিনয় কৰিবলৈ মানি লৈছিল, যদিও তেওঁৰ একমাত্ৰ উদ্বগ আছিল "চাৰি সাত বছৰৰ সন্তানৰ মাক" অভিনয় কৰা উচিত, যিটো মানুৰ বাবে সমস্যা নাছিল। চলচ্চিত্ৰটোত এটা লো-প্ৰ’ফাইল মুক্তি পাইছিল আৰু বক্স অফিচত বেয়া অভিনয় কৰিছিল।
বহিঃসংযোগ
শ্ৰেণী:অসমৰ ব্যক্তি শ্ৰেণী:অসমীয়া অভিনেত্ৰী শ্ৰেণী:অসমীয়া নৃত্যশিল্পী শ্ৰেণী:জীৱিত ব্যক্তি
সত্ৰীয়া চিত্ৰকলা
সত্ৰীয়া চিত্ৰকলা (Satriya painting) অসমৰ সত্ৰসমূহত বা সত্ৰৰ সংস্পৰ্শত উৎপত্তি হোৱা এবিধ চিত্ৰশৈলী। সত্ৰ স্থাপনৰ গুৰিতে আছিল শ্ৰীমন্ত শঙ্কৰদেৱ। সেয়ে তেওঁ‌ৰ নামেৰে সত্ৰীয়া কলাৰ আন এটা নাম শঙ্কৰী কলা হৈছে।
উৎপত্তি
অসমৰ চিত্ৰকলাৰ ইতিহাস প্ৰাচীন। সপ্তদশ শতিকাৰ মাজভাগত অসম ভ্ৰমণ কৰা চীন পৰিব্ৰাজক হিউয়ানচাঙে কামৰূপৰজাৰ ৰাজপ্ৰাসাদত ধুনীয়া ধুনীয়া চিত্ৰসমূহ দেখি গৈছিল বুলি উল্লেখ কৰিছে। বাণভট্ট হৰ্ষচৰিতত উল্লেখ আছে বোলে কামৰূপাধিপতি ভাস্কৰ বৰ্মনে কনৌজৰ ৰজা হৰ্ষলৈ নানান উপঢৌকনৰ লগতে চিত্ৰাঙ্কনৰ বাবে নানা ৰং আৰু সা-সঁজুলিও পঠাইছিল। ইয়াৰপৰা এয়ে প্ৰতিপন্ন হয় যে শঙ্কৰদেৱৰ পূৰ্বতে অসমৰ মাটিতে চিত্ৰকলাৰ বীজ ৰোপণ হৈছিল। কিন্তু একাধিকবাৰ ভাৰত ভ্ৰমণ কৰি শ্ৰীমন্ত শঙ্কৰে ভাৰতীয় কৃষ্টিৰ সম্ভাৰেৰে কামৰূপত ধৰ্ম আৰু কলাৰ সাত খলপীয়া সিংহাসন স্থাপন কৰিলে। কামৰূপত প্ৰচলন কৰা শ্ৰীমন্ত শঙ্কৰৰ চিত্ৰকলাই সত্ৰীয়া চিত্ৰকলা বা শঙ্কৰী চিত্ৰকলা নামে জনাজাত হ'ল।